Lebih Baik Cairkan Aset Sendiri Dari Meminjam Duit Orang Lain. Jangan Malu Nak Gadai Emas!

Memiliki barang kemas bukan hanya untuk tujuan sebagai perhiasan diri tapi untuk tujuan awasan. Boleh digunakan bila terdesak dalam hal kewangan.

Oleh itu, buat mereka yang memilik emas, usah rasa malu jika terpaksa ke kedai pajak gadai, tapi harus rasa malu jika terpaksa meminjam dengan wang orang lain. Lebih bahaya terpaksa membuat pinjam kepada peminjam tanpa lesen yang mempunyai kadar bunga yang amat tinggi.

Begitulah yang dikongsilah oleh saudara Akhtar Syamir mengenai faedah menyimpan emas dan mengadainya apabila perlu.

Jangan malu untuk ke Ar Rahnu. Salah satu kelebihan menyimpan emas adalah kemudahan untuk membantu di saat memerlukan. Perlu ingat, emas itu adalah aset anda sendiri. Anda yang kumpul, menabung dan anda yang beli sendiri.

Tidak menjadi kesalahan kalau nak tukar bentuk aset itu dari emas kepada tunai kerana sebelum ini pun melalui transformasi yang sama cuma terbalik sahaja, iaitu dari tunai kepada emas.

Terutamanya di kala pandemik melanda, PKP dan dilanda masalah untuk meneruskan kehidupan.
Sewaktu membeli emas dahulu pun ada sahaja yang mengata. Kadang kala orang yang sama juga akan tersenyum sinis apabila kita ke Ar Rahnu pula. Bagaikan puas hatinya melihat orang lain sedang berusaha untuk meneruskan kehidupan. Abaikan sahaja orang sebegini. Dia tidak akan berubah dan kebarangkalian hanya tin kosong.

Gunakan Ar Rahnu dengan sebaik mungkin.

1. Bila anda perlukan tunai.
2. Untuk menambah aset emas yang ada. Simpan, dapat tunai, beli emas baru dan tebus yang lama dalam masa 6 bulan lagi.
3. Sebagai tempat simpanan emas yang paling selamat dengan bayaran simpanan yang jauh lebih murah dari simpan di bank.
Orang yang mempunyai aset emas dan mempunyai perniagaan sering kali keluar masuk Ar Rahnu. Ini sudah menjadi suatu kebiasaan. Percayalah yang orang sebegini sangat bijak dan simpanan emasnya akan semakin bertambah dan perniagaannya akan semakin maju.
Buanglah segala mentaliti lapuk mengenai kedai pajak. Sekarang bukan macam dahulu lagi. Orang yang banyak duit pun gunakan Ar Rahnu. Orang yang banyak emas pun gunakan Ar Rahnu.
Akhir sekali, kepada orang yang memandang serong orang yang ke Ar Rahnu, ada satu ayat untuk mereka.
“Kita yang ke Ar Rahnu, dia yang panas. Suka hati la”
Haha…
Lebih baik mencairkan aset sendiri dari meminjam duit orang lain.
Kongsikan penulisan ini supaya kita dapat ubah pandangan terhadap Ar Rahnu. Semoga yang menyimpan di sana, dapat menebus kembali dengan sempurna.

Sumber: Akhtar Syamir


“Boleh Ke Kalau Suka-suka Tak Nak Ikut Faraid?”-Peguam Syarie Ni Kongsi 3 Situasi, Agar Lebih Mudah Faham Nak Bahagi Harta!

Menyentuh tentang bab pembahagian harta pusaka, tidak dinafikan kebanyakan waris tidak mempunyai pengetahuan yang mendalam tentang ilmu faraid. Ada yang sepakat melantik abang atau kakak sulong sebagai pentadbir. Tetapi ada juga  yang menggunakan kuasa ‘veto’ melantik dirinya sebagai pentadbir untuk tujuan tertentu.

Tanpa ilmu yang mencukupi, pentadbir membahagikan secara sesuka hati. Lebih memburukkan keadaan, pentadbir pula mengisytiharkan dirinya berhak ke atas semua harta pusaka selagi belum dibuat pembahagian.

Malah macam-macam lagi situasi boleh berlaku dan salah satunya sepertimana yang dikongsikan oleh Peguam Roslina Sabiyah di akaun fbnya bila ada yang bertanya berkenaan faraid di mana ada sebuah keluarga yang terdiri daripada 5 beradik, iaitu 2 lelaki dan 3 perempuan. Masa pembahagian pusaka, semua adik-beradik perempuan setuju nak bahagi secara sama rata dan tak nak ikut faraid.

Pun begitu timbul persoalan daripada salah seorang adik beradik tersebut, dengan mengutarakan soalan; “Boleh ke kalau suka-suka tak nak ikut faraid? Kalau saya tak setuju macamana? Apakah kaedah pembahagian yang sepatutnya dalam situasi ini?”

Jawapan pada permasalahan tersebut dijawab dengan jelas olehnya dan bersama kita fahamkan situasi tersebut untuk info bersama.

Jawapan :
Sebaik sahaja seseorang meninggal dunia hartanya automatik akan menjadi harta pusaka dan harta pusaka adalah tertakluk kepada hukum faraid. Proses faraid telah pun bermula dan berjalan sebaik sahaja si mati telah meninggal dunia.

Faraid maksudnya ketetapan dan ia adalah ilmu tentang kaedah pembahagian harta pusaka yang menetapkan siapakah waris yang layak dan berapakah bahagian yang diperolehi setiap seorang secara khusus.

Selain membahagikan harta pusaka mengikut bahagian yang telah ditetapkan dalam faraid, waris juga boleh membahagikan harta secara muafakat atau persetujuan. Kaedah ini dinamakan takharruj. Dalil takharruj adalah di dalam Surah al-Nisa’ ayat 128:

فَلَا جُنَاحَ عَلَيْهِمَا أَنْ يُصْلِحَا بَيْنَهُمَا صُلْحًا ۚ وَالصُّلْحُ خَيْرٌ
Yang bermaksud: “maka tiadalah salah bagi mereka membuat perdamaian (secara yang sebaik-baiknya), kerana perdamaian itu lebih baik.”

Sebelum melakukan takharruj iaitu melepaskan hak faraid secara sebahagian atau sepenuhnya, beberapa syarat mesti dipenuhi antaranya perlulah dipersetujui oleh semua waris2 yang lain dan waris2 hendaklah terlebih dahulu mengetahui berapa bahagian faraid mereka yang sebenar sebelum melepaskan hak mereka. Namun sekiranya waris-waris tidak sepakat dan tiada persetujuan yang dicapai, maka kaedah asal pembahagian secara faraid akan terpakai.

Dalam kes di atas saya simpulkan beberapa situasi :
Situasi 1 – Kesemua 5 adik-beradik (2 lelaki dan 3 perempuan) bersetuju untuk membahagikan harta secara samarata. Dalam kes ini, 2 anak lelaki tersebut yang bersetuju untuk takharruj melepaskan sebahagian bahagian faraid mereka kepada anak perempuan (kerana bahagian anak lelaki adalah 2 manakala anak perempuan adalah 1). Kaedah pembahagian adalah secara muafakat iaitu semua waris dapat samarata.

Situasi 2 – 3 adik-beradik perempuan dan seorang anak lelaki ingin harta pusaka dibahagi samarata manakala seorang anak lelaki tidak setuju. Maka seorang anak lelaki yang tidak setuju untuk takharruj hendaklah diberikan bahagian faraidnya terlebih dahulu (2 bahagian) dan bakinya setelah ditolak bahagian anak tersebut barulah boleh dibahagi secara samarata antara 3 anak perempuan dan seorang anak lelaki. Kaedah ini juga dinamakan muafakat iaitu sebahagian difaraid dan bakinya dibahagi samarata.

Situasi 3– 3 adik-beradik perempuan nak bahagian samarata tetapi 2 anak lelaki nak bahagian faraid. Maka dalam situasi ini, 2 anak lelaki tersebut tidak bersetuju untuk takharruj atau melepaskan bahagian mereka maka kaedah asal pembahagian secara faraid hendaklah terpakai. Kaedah pembahagian adalah secara faraid (anak lelaki 2 bahagian anak perempuan 1 bahagian).

Dalam pembahagian harta pusaka tiada istilah majoriti. Tidak ada sesiapa yang boleh dipaksa untuk melepaskan bahagiannya di dalam faraid. Kaedah pembahagian secara muafakat adalah yang terbaik jika dapat dilaksanakan tetapi sekiranya tiada persetujuan yang dicapai maka kaedah pembahagian secara faraid adalah jawapan dan penyelesaian terakhir kepada masalah yang menjadi pertikaian.

Biar tahu jangan keliru.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Akak Pun Terikut Nyanyi Dik” – Telatah Hayder Mencuit Hati Ramai!

Pelakon Eyra Hazli berkongsi momen dia dan anak sulungnya, Muhammad Hayder Qhalish berdoa seusai menunaikan solat.

Eyra Hazali yang merupakan isteri kepada penjaga gol pasukan Johor Darul Ta’zim (JDT), Haziq Nadzli itu berkongsi momen tersebut menerusi ciapan di laman Twitter.

Me and Hayder berdoa after habis solat..

Me : ya Allah ya tuhanku,berikan lah

Hayder : berikan lah

Me : kami rezeki seluas langitmu

Hayder : kami rejeki seluass..kan kuasa mu johor. Ale ale ! Ale ale luaskan kuasamu johor !

Menerusi perkongsian tersebut, aksi spontan anaknya yang menyambung doa dan lagu tema bola speak JDT Ketika berdoa itu telah mendapat perhatian warganet yang rata – rata terhibur dengan telatah comelnya.

Untuk rekod, Eyra Hazali dan Haziq Nadzli telah mendirikan rumah tangga pada November 2019. Hasil perkahwinan, mereka berdua dikurniakan dua orang Cahaya mata bernama Muhammad Hayder Qhalish dan Muhammad Endra Haqimie.

Sumber: Twitter Eyra Hazali

Baca artikel menarik lain di sini:


‘Yayy, it’s our first wefie!’ Alhamdulilah.. Bella Astillah Selamat Melahirkan Anak Kedua

Meskipun berjauhan dengan suami, pelakon dan penyanyi, Bella Astillah selamat melahirkan bayi perempuan di sebuah hospital pada jam 6.10 pagi Sabtu.

Bella, 26 tahun yang meupakan isteri kepada Aliff Aziz itu tiba di hospital kira-kira jam 3.30 pagi dan melalui proses bersalin selama dua jam setengah.

“Syukur alhamdullilah, saya sudah selamat bersalin. Terima kasih tidak terhingga kepada yang sentiasa mendoakan saya.

“Yayy, it’s our first wefieee🤱🏻”

“Sampai Hospital tadi 3.30am, my baby princess keluar jam 6.10am, Alhamdulillah 🤲🏻❤ (abang dulu 1 jam setengah, adik ni 2 jam setengah 😂,” tulisnya sambil berkongsi swafoto bersama anak keduanya itu di instagram miliknya.

Selain dari peminatnya, rakan artis juga antara yang membanjiri ruangan komen di postingnya itu dengan ucapan tahniah atas kelahiran anak keduanya itu.

Sebelum ini, Bella sempat berkongsi kebimbangannya di Story Instagram apabila masih belum ada tanda-tanda untuk bersalin meskipun kandungannya sudah mencecah 40 minggu.

Walaupun tanpa suami di sisi menemani proses kelahiran itu, tapi mereka sentiasa berhubung dan Bella yakin doa suaminya sentiasa bersama walau sudah beberapa bulan tidak berjumpa akibat penularan Covid-19.

Pada April lalu, Bella berkongsi mengenai kehamilan anak kedua itu selepas memutuskan untuk rujuk semula dengan Aliff selepas bercerai pada 1 Mei tahun lalu.

Aliff dan Bella mendirikan rumah tangga pada 9 September 2016. Hasil perkongsian hidup itu, mereka dikurniakan anak lelaki, Mohammad Ayden Adrean, 3.

Sumber : Bella Astillah


“Sebagai Lelaki, Ego Jangan Besar Sangat. Sikit-Sikit Sudahlah. Ingat, “Happy Wife, Happy Life”. Lelaki Ini Kongsi Tip jika Mahu Rumah Tangga Bahagia!

Berkongsi pahit manis bersama pasangan pastinya meninggalkan memori yang cukup indah dalam hidup kita. Saat-saat ini pasti akan muncul di fikiran kita, lebih-lebih lagi bila salah seorang sudah pergi terlebih dahulu.

Menerusi perkongsian tersebut di facebooknya, khairul memberikan beberapa tip kepada kaum lelaki jika mahu rumah tangga yang bahagia.

Sepanjang 20 tahun “relationship” saya dengan arwah isteri dari berkenalan, bercinta dan berumahtangga, saya belajar banyak perkara tentang perempuan.

Nah ini senarai agung untuk lelaki yang nak rumahtangganya bahagia.

1. Perempuan suka dengar laki dia ucap cinta atau sayang. Diorang memang dah tahu pun yang kau sayang gila kat dia, tetapi mendengar dari mulut tu buat diorang happy. Setiap hari kau cakap sekali pun jadilah. Bila dia happy satu keluarga akan happy tau.

2. Perempuan suka jika dibantu. Sekecil-kecil benda dari tolong angkat beg plastik yang sedang dijinjing, atau tolong pegangkan beg ketika dia sedang membuka atau mencuba kasut pun sudah berbunga-bunga hati dia. Silap-silap dia belanja kau kasut sepasang.

3. Perempuan sangat appreciate kalau lelaki suka bantu kemas katil. Cuba ketika bangun pagi isteri sedang mandi, suami lekas-lekas kemas katil. Bila dia keluar jer tengok katil dah berkemas. Silap-silap boleh berselerak balik katil lepas tu.

4. Perempuan suka menerima hadiah, walau sekecil-kecil hadiah tanda lelaki ingat pada dia. Sekeping kad, sekuntum bunga atau sekeping coklat sudah memadai. Dia akan peluk kau tak nak lepas.

5. Perempuan suka lelaki yang boleh mendengar. Depa ni suka membawang. Tipulah kalau perempuan tak pernah bergossip langsung. Jadi kalau dia balik rumah cerita itu ini, kau layankan jer. Dia suka sebab dia dapat luahkan.

6. Perempuan ni suka “surprise” atau kejutan. Kalau dikejutkan dengan sejambak bunga pun dia dah gembira bukan kepalang. Apatah lagi dikejutkan dengan tiket penerbangan ke Bandung pun cukuplah, jenuh kau dengar plan dia nak shopping apa.

7. Perempuan ni suka kalau laki dia kemas, kacak bergaya. Bila keluar, pakailah kemas sikit, jangan asyik berselipar jer. Ke jamban pun pakai selipar ke shopping mall pun pakai selipar. Bini punyalah bersiap, pakai tudung pun special sebab seronok nak keluar dengan laki, tapi laki dia selebet pulak. Dia malas jer nak tegur takut kau cakap dia derhaka.

8. Perempuan ni suka dengar jawapan ya berbanding tak. Jadi kau yer kan jer apa dia nak. Yang, esok kita keluar yer? Kau jawab yer. Yang lepas ni kita singgah rumah mak kejap yer, kau jawab yer jugak. Bukan queen control tau, kita jangan serabut kepala dengan “unnecessary quarrel”.

9. Perempuan suka lelaki yang bertanggungjawab. Definasi tanggungjawab ni besar kalau nak rungkai. Mudahnya, kau kena bahagiakan dia. Jangan lepas tangan. Tolong dia buat kerja rumah, tolong jaga anak, tolong cuci berak dan tukar lampin, tolong picit-picit kaki dan belakang dia dan macam-macam tolong lagilah.

10. Perempuan tak suka lelaki ego. Kalau kau salah, cepat-cepat mintak maaf. Kalau dia yang salah pun kau maafkan dia cepat, kalau dia kata kau yang salah pun kau mengaku jer lah.

Cukuplah 10. Lain-lain tu kau tambah sendiri, dah lama kahwin takkan tak tahu lagi kan?

Jadi, sebagai lelaki kita jangan ego besar sangat yer. Sikit-sikit sudahlah.


‘Tengok Cikgu Macam Dalam Kelas Dah, Siap Berdiri!’. Cara Pembelajaran Ini Dapat Pujian Ibu Bapa!

RUANG MENGAJAR

SUAMI TURUT BANTU JAGA ANAK

Thank you juga en suami, Hasnol Hassan. Yang handle anak sepanjang hari. Isteri busy siapkan bahan pdpr. Dia cakap, kuatnya suara ummi, dah tutup pintu pun dgr kt luar. Hahaaa cikguu kannn.


Ibu-Ibu Cuba Ramuan Tradisional Ini Untuk Turunkan Kadar Kolestrol. Guna 4 bahan Semula jadi Ini Sahaja!

Kurus, muda dan sihat bukan jaminan anda tidak akan menghadapi masalah kolestrol. Justeru kena hati-hati terutama dalam pengambilan makanan yang berpotensi boleh menyebabkan masalah kesihatan ini menyerang anda.

Terbaru, satu tips mengatasi masalah kolestrol tinggi dan cepat telah dikongsikan oleh laman Delihayat Kitchen yang telah terbukti keberkesanannya setelah beliau mengamalkan petua turunkan kolesterol.

Menurut Delihayat lagi dia mengamalkan jus penawar kolestrol tiga kali sebelum berjumpa doktor. Setelah itu, bacaan dan kadar kolestrol yang dimaklumkan doktor amat mengejutkan kerana bertambah baik, malah selsemanya juga berkurang dan jus ini juga sangat baik untuk resdung.

Difahamkan, jus ini juga sangat baik untuk kesihatan badan dan berbagai penyakit lain seperti gout, migrain, sakit sendi dan sebagainya.

Berikutnya adalah resepi ubat kolestrol tradisional dan cara mengurangkan kolestrol dalam badan menggunakan bahan-bahan yang mudah didapati di rumah.

Cara Menurunkan Kolestrol Tinggi:

Bahan-bahan:

– 500 gram bawang putih

– 500 gram halia

– 1 cawan perahan lemon

– 1 cawan apple cider

– 1 cawan madu

Cara untuk menyediakan jus terbaik ini:

1. Masukkan bawang putih dalam pengisar, tambahkan 2 cawan air. Kisar dan tapis. Gunakan air tersebut untuk kisar halia pulak dan tapis jusnya.

2. Masukkan perahan air bawang putih dan halia dan perahan lemon dalam periuk dan panaskan dgn api perlahan, renehkan dalam 30 minit.

3. Angkat dan sejukkan, campurkan apple cider dan madu, kacau sebati.

Cara minum:

– 1 sudu besar pagi sebelum sarapan (seeloknya bangun tidur)

– 1 sudu besar 1/2 jam sebelum tidur

Amalkan dengan kerap untuk mendapatkan keputusan dan hasil yang baik untuk kadar kolestrol di dalam badan anda.


Cuba Petua Mudah Ini Jika Mahu Cuci Tahi Cicak Di Tepi Tingkap.

Masalah tahi cicak yang memenuhi ruang tingkap dan kaki lima rumah antara yang memeningkan kepala ibu-ibu. Lebih-lebih lagi jika ia dibiarkan lama di situ maka ia menjadi keras dan sukar untuk dibersihkan. Walaupun sudah dibersihkan, namun masalah tersebut tetap berlaku.

Untuk para ibu dan suri rumah di luar sana, mungkin boleh cuba kaedah yang dikongsikan oleh salah seorang pengguna laman facebook iaitu Muna Binti Mohammad.  Petua ini dapat menghalang cicak sekaligus menjaga kebersihan tingkap rumah.

Bahan-bahan

3 cuka makan

1/3 air

1/3 cecair basuh pinggan

cara membuat:

♦ Spray di kawasan tersebut, seluruh bingkai tingkap, dinding dan tempat cicak bersembunyi seperti di belakang lampu.

♦ Petua ini juga boleh digunakan untuk kawasan yang banyak semut suka melata.


Ini Sebabnya Tak Boleh Laminate Geran Tanah. Rupanya Ramai Yang Tak Tahu.

Tidak dinafikan apabila sesuatu dokumen itu disimpan terlalu lama, ada yang ingin memastikan dokumen itu kekal selamat dan tidak koyak akan meletakkan dalam sebuah fail.

Malah, ada juga pergi ke kedai ‘frame’ kan atau laminate dokumen supaya lebih kemas.

Namun hakikatnya, ramai yang tak tahu bahawa cara laminate adalah cara yang salah yang mengakibatkan geran itu tidak sah.

Sebagaimana perkongsian ini.

Jangan Laminate geran korang. Pejabat tanah akan declare geran tu rosak.

Baru terkena. Target kes settle 2 bulan, jadi 9 bulan sebab kena buat geran baru.

Laminate sebab taknak bagi geran rosak. Pejabat tanah pula kata kalau laminate, geran diisytihar rosak.

Info ni dimaklumkan oleh Urban Hartanah, war-warkan kepada makcik, pakcik, mak, ayah sebab selalu mereka buat.

Permohonan Hakmilik Rosak:-

Take note semua. Jangan anggap ia perkara yang mudah.

Sumber: Niaga Kini dan Pejabat Tanah Galian Negeri Selangor


Nak Elak Anak Tahap 1, Leka Bila Tiada Peperiksaan. 10 Cara Ini Boleh Buat Di Rumah.

Mendidik anak ini perlukan ilmu keibubapaan yang mantap lebih lagi anak yang belajar di sekolah rendah yang memerlukan tumpuan lebih.

Wanita ini Ilyani Munsarikh  kongsi cara nak didik anak supaya tidak culas untuk belajar walaupun tahap 1 tiada peperiksaan.

10 perkara asas survival boleh didik kanak-kanak untuk ibubapa yang mendakwa kanak-kanak lebih leka semenjak tiada peperiksaan tahap 1.

10 Cara Nak Elak Anak Leka Bila Tiada Peperiksaan

1) Masa ini kukuhkan asas bahasa. Kita sendiri banyak berkomunikasi. Banyak membaca buku. Galak kanak-kanak bercerita, pengucapan awam. Ramai-ramai kumpul di ruang tamu, seorang demi seorang bercakap di depan.

+ Meningkatkan keyakinan diri
+ Meningkatkan kemahiran bahasa dan kosa kata
+ KBAT

2) Masa ini tingkatkan kemahiran kanak-kanak mengurus rumah. Mereka boleh membuat kerja-kerja rumah selepas balik sekolah. Mereka juga boleh memasak. Ini semua kemahiran yang bagus. Membentuk disiplin, ‘common sense’ dan sahsiah.

3) Masa ini galakkan kanak-kanak mengutip barang kitar semula. Galakkan mereka berinovasi mencipta produk daripada bahan kitar semula.

+ Meningkatkan kreativiti dan inovasi
+ Meningkatkan pengetahuan Sains
+ KBAT

4) Masa ini galakkan kanak-kanak berniaga produk atau makanan. Buat bersama dan ibubapa tolong pasarkan. Boleh juga berniaga online.

+ Meningkatkan kreativiti dan inovasi
+ Meningkatkan pengetahuan kewangan
+ KBAT

5) Masa ini galakkan kanak-kanak belajar dan meneroka bakat dan potensi diri mereka. Menjahit, mengait, melukis, kraftangan dan sebagainya. Beli bahan dan alat untuk mereka.

+ Meningkatkan kreativiti dan inovasi
+ Meningkatkan kemahiran intrapersonal
+ KBAT

6) Masa ini galakkan kanak-kanak menziarah dan menyantuni orang tua. Generasi hari ini, ramai yang tidak tahu bercakap dan menyantuni orang tua. Nenek dan datuk sendiri sakit pun tidak tahu bersembang dan menggembirakan mereka.

+ Meningkatkan kemahiran interpersonal

7) Masa ini galakkan kanak-kanak ke taman dan membersihkan/ mengutip sampah. Asingkan sampah dan menjaga alam sekitar. Siapa lagi yang perlu dididik untuk menjaga alam yang sudah tua dan binasa ini jika tidak mereka?

8) Masa ini galakkan mereka rutin membaca Al-Quran, mahirkan bacaan, mentadabbur ayat. Mula dengan ayat-ayat juz amma. Buat sama-sama dengan ibubapa.

9) Masa ini mula kenalkan zikir-zikir bacaan harian yang sahih dan jadikan amalan bersama-sama.

10) Masa ini mula hafal dan fahamkan hadith-hadith ringkas yang boleh diamalkan setiap hari. Mula galakkan mereka membaca buku hadith untuk kanak-kanak.

Ada 1001 cara kanak-kanak belajar. Bukan setakat pergi sekolah. Ada 1001 cara mahu tahu perkembangan kanak-kanak. Bukan setakat peperiksaan. Peperiksaan adalah satu event. Bukan penentu kejayaan atau kegagalan.

Betulkan cara fikir, kita akan nampak dunia yang lebih luas. Bukan setakat silibus dan peperiksaan.

Sumber: FB Nurul Ilyani Munsarikh


Bila Rasa Cemas Tanpa Sebab, Sukar Bernafas Dan Sukar Tidur, Antara Tanda Serangan Anxiety. Ikuti Peringatan Dr Ini.

Jangan buat main bila rasa sukar bernafas, tertekan, sesak nafas dan sebagainya. Ini adalah tanda masalah anxienty yang boleh menyebabkan membahayakan nyawa.

Nak tahu lebih lanjut baca peringatan Dr Zubaidi Hj Ahmad ini.

MERAWAT MASALAH ANXIETY DISORDER

Saya pernah melihat bagaimana seseorang sedang dilanda serangan anxiety.

Sebagai orang yang pernah tidak merasainya, tentu kita tidak faham. Bila melihat mereka mengalami rasa sesak nafas, sakit dada, dan tidak tentu arah. Pada masa itu mereka hanya fikir mahu pergi hospital, kerana rasa ajal sudah dekat.

Pada zahirnya mereka seperti orang sihat, tetapi hakikatnya segala-galanya sedang rancak bermain di minda.

Selalunya serangan ini berulang. Mereka yang sedang mengalami masalah ini, selalunya pernah mengalami masalah yang sama sebelum ini.

Sebagai doktor, kita berikan respon kecemasan. Mereka kata sukar bernafas dan perlukan bekalan oksigen. Saya selalu melayan saja kerana mahu mereka berasa selamat dengan adanya bekalan oksigen. Tetapi selalunya tak lama. Mereka merasakan bekalan oksigen tidak bermanfaat untuk mereka. Masih lagi mengalami sukar nafas.

Sebagai doktor, saya membuat pemeriksaan asas. Antaranya memeriksa bacaan tekanan darah, bacaan nadi, pemeriksaan pernafasan paru-paru. Semuanya normal.

Bagi doktor yang tidak berpengalaman, mereka tidak akan faham. Kerana ia tidak dikesan dengan pemeriksaan fizikal. Ia semua bermain di minda pesakit.

Anxiety akan membuat seseorang berasa cemas tanpa sebab , sukar bernafas, jantung berdegup dengan cepat, tidak boleh tidur , terlalu memikirkan banyak perkara dalam satu masa, dan yang paling ditakuti ialah selalu memikirkan tentang kematian tanpa sebatang sebab yang logik.

Selalunya ada faktor yang meransang serangan anxiety ini. Oleh kerana punca anxiety bermula di minda, selalunya faktor mental seperti stress, keletihan memikirkan masalah, rasa keseorangan dan tiada sokongan dari keluarga yang menjadi punca pada permulaan serangan anxiety. Malangnya kebanyakan mereka tidak sedar mereka mengalami tekanan. Kalau ditanya pun mereka kata tidak mengalami masalah tekanan emosi.

Hendak pulih memang kena ambil masa sebab tiada ubat yang benar-benar merawat masalah. Ubat penenang dari hospital akan membantu rasa tenang untuk sementara, tetapi ia tidak boleh diambil secara berterusan kerana bimbang akan sentiasa bergantung dengan ubat.

Dapatkan panduan dan sokongan dari mereka yang mahir. Tidak semestinya doktor kerana ada doktor yang tidak terlatih menhendalikan masalah sebegini. Boleh dapatkan panduan dari kaunsellor kaunseling atau psikologi.

Tanpa panduan yang betul, pesakit akan selalu berada dalam ketakutan. Takut untuk tidur, takut keluar rumah. Sentiasa cemas tak menentu, hilang selera makan dan sentiasa kelihatan letih dan lesu.

Selalu memikirkan perkara yang tidak logik. Contohnya “kalau aku buat begini, mungkin aku akan mati” Padahal ia tidak begitu. Ini menyebabkan hidup menjadi sentiasa risau dan murung. Kadang kala mereka menjadi negatif terhadap banyak perkara yang biasa kerana terlalu bimbang.

Saya cuba berikan beberapa panduan.

1. Cuba dekatkan diri dengan Allah. Jaga solat, buat amalan sunat seperti berzikir, baca Quran, solat sunat. Latih kebergantungan kita pada Allah. Jangan mengharap pada makhluk. Jika perasaan itu datang, katakan “Ya Allah permudahkan urusan aku”.

2. Jauhkan diri dari orang negatif. Tiga tanda orang negatif ialah suka merungut, suka mengumpat dan suka memandang rendah atau mencari salah orang lain. Jika dia tahap mencaci, mengutuk atau menyumpah tandanya orang itu sudah wajib ditinggalkan segera.

3. Cari kawan-kawan yang positif. Tiga tanda seseorang itu positif ialah menghormati atau menghargsi kita, selalu bercerita yang baik pasal orang lain dan selalu ingatkan kita agar minta pertolongan Allah.

4. Dapatkan dan baca buku motivasi, meninton cerita-cerita yang memberi semangat dan sertailah perkumpulan (usrah) tazkirah yang menghidupkan jiwa agama.

5. Mindset. Selalulah berharap pada Allah. Beritahu, “Allah sentiasa bersama orang yang solat dan bersabar. Allah bersama aku. Segala kesusahan ini hanya ujian untuk menguji ketaatan aku”

6) Cari kawan yang boleh buat aktiviti yang menyeronokan bersama. Lakukan senaman ringan seperti berjalan di taman, berjogging atau bermain badminton. Jika tiada kawan, ajak suami, anak-anak, adik beradik bagi mengelakkan berfikir terlalu banyak dan menjadi cemas .

7) Jangan tidur berseorangan. Sentiasa tidur berteman supaya boleh membantu jika berlaku serangan anxiety seperti tidak boleh tidur, rasa cemas, sakit uluhati, sakit dada atau sesak nafas .

8) Jaga pemakanan kita. Elakkan minuman yang manis dan bergula. Banyak ambil buah-buahan dan sayur-sayuran. Ambil protein dari sumber daging putih seperti ikan dan telur. Ambil minyak sihat seperti minyak zaitun dan avokado. Minum air kosong secukupnya.

Kesimpulannya saya percaya mereka yang ada masalah ini dapat diubati secara perlahan-lahan. Sokongan keluarga dan teman-teman sangat penting. Letakkan kebergantungan kita pada Allah.

Semoga bermanfaat

Kredit: Dr Zubaidi Hj Ahmad


Pelakon Lagenda Wahid Satay Meninggal Dunia. Tak Bermaya, Hanya Terlantar Seminggu Sebelum ‘Pergi’

Pelakon lagenda sekitar tahun 1950 an, Abdul Wahid Haji Ahmad atau lebih dikenali dengan panggilan Wahid Satay dilaporkan meninggal dunia pada usia 93 tahun di Singapura, kira-kira jam 8 pagi ini di kediaman anak keduanya di Teban Gardens Road, Singapura, pagi ini.

Cucunya, Mahirah Mohd Yasin, 38, berkata, arwah datuknya menetap dengan ibu bapanya selepas selepas pemergian arwah nenek, Allahyarham Azimah Mohd Taib pada 1994.

“Arwah menghembuskan nafas terakhir di rumah ibu bapa saya kerana menetap bersama kami.

“Arwah sempat meraikan Aidilfitri bersama kami, namun kesihatannya merosot selepas beberapa hari menyambut raya.

“Kami membawa arwah ke hospital, namun dibawa pulang dan dipantau berehat di rumah,” katanya.

Kata Mahirah, arwah datuknya mempunyai penyakit jantung dan diabetes.

“Ibu jari kakinya pula ada jangkitan kuman. Bulan lalu arwah dimasukkan ke hospital disebabkan jangkitan ini dan serangan jantung ringan,” katanya.

Wahid yang juga bapa kepada enam cahaya mata dan datuk kepada lebih 20 cucu itu disifatkan sebagai seorang yang penyayang.

Mahirah berkata, dia berterima kasih meskipun arwah datuknya sudah lama tidak aktif dalam bidang seni, namun masih diingati.

“Terima kasih mengambil tahu mengenai pemergian arwah. Doakan yang baik-baik buat arwah datuk,” katanya yang tidak dapat menahan sebak.

Jenazah Allahyarham Wahid akan dibawa ke Pusara Aman, Singapura pada jam 1 tengah hari untuk dimandikan dan diuruskan pengebumian.

Menjadi sebahagian sejarah kegemilangan filem Melayu klasik antara era 1950-an hingga 1960-an, Wahid atau nama sebenarnya, Abdul Wahid Ahmad terkenal dengan filem terbitan studio Cathay Keris seperti Pontianak pada 1957, Sumpah Pontianak (1958), Che Mamat Parang Tumpul (1960) dan Badang (1962).

Kerjaya lakonannya bermula ketika bekerja di studio sebagai tukang cat sebelum ditawarkan menjadi pelakon tambahan dalam filem Pertaruhan sekitar 1940-an.

Kehebatan Wahid yang boleh meniru suara haiwan seperti ayam dan burung juga satu kelebihan suaranya sering kali digunakan sebagai latar belakang bagi filem tertentu.

Sumber : Harian Metro


Terkini: Hukuman Mati Mandatori Dimansuhkan. Ini Maklumat Yang Kena Tahu!

Terkini, Kerajaan bersetuju memansuhkan hukuman mati mandatori di negara ini dengan hukuman gantian tertakluk kepada budi bicara mahkamah, kata Menteri di Jabatan Perdana Menteri (Parlimen dan Undang-undang) Datuk Seri Dr Wan Junaidi Tuanku Jaafar.

Wan Junaidi dalam kenyataan hari ini berkata, keputusan itu dicapai susulan pembentangan Laporan Kajian Hukuman Gantian Terhadap Hukuman Mati Mandatori oleh beliau pada mesyuarat Jemaah Menteri pada 8 Jun lalu.

“Kerajaan juga secara prinsipnya menerima dan mengambil maklum syor-syor Jawatankuasa Khas Hukuman Gantian Terhadap Hukuman Mati Mandatori yang dijelaskan melalui laporan kajian itu,” katanya.

Jawatankuasa itu diketuai bekas Ketua Hakim Negara Tun Richard Malanjum dan dianggotai pakar bidang perundangan seperti bekas Hakim Besar Malaya, bekas Peguam Cara Negara, pengamal undang-undang, pensyarah undang-undang daripada Institusi Pengajian Awam terkemuka dan pakar kajian jenayah.

Beliau berkata, Jemaah Menteri juga bersetuju agar penelitian dan kajian lanjut dilaksanakan berkaitan cadangan hukuman gantian terhadap 11 kesalahan yang membawa hukuman mati mandatori, satu kesalahan di bawah Seksyen 39B Akta Dadah Berbahaya 1952 (Akta 234) dan 22 kesalahan yang membawa hukuman mati tetapi dengan budi bicara mahkamah.

Wan Junaidi berkata, kajian lanjut itu akan dilaksanakan dengan kerjasama Jabatan Peguam Negara, Bahagian Hal Ehwal Undang-undang, Jabatan Perdana Menteri serta lain-lain kementerian atau jabatan berkepentingan.

Beliau berkata, tindakan itu adalah amat signifikan bagi memastikan pindaan akta-akta yang berkaitan mengambil kira prinsip kekadaran dan keperlembagaan mana-mana cadangan kepada kerajaan nanti.

Kerajaan juga katanya akan turut mengkaji kebolehlaksanaan berkaitan hala tuju sistem keadilan jenayah di negara ini, antaranya seperti pewujudan prosedur prapenghukuman, penubuhan Majlis Penghukuman dan pembangunan Garis Panduan Penghukuman.

Turut akan dikaji ialah penubuhan Suruhanjaya Pembaharuan Undang-Undang, pembaharuan institusi kepenjaraan dan pelaksanaan hukuman berdasarkan prinsip keadilan restoratif.

“Keputusan berkaitan perkara ini menunjukkan keutamaan kerajaan memastikan hak semua pihak terpelihara dan terjamin sekali gus mencerminkan ketelusan barisan kepimpinan negara ini dalam menambah baik sistem keadilan jenayah negara yang serba dinamik,” katanya.

Beliau berkata, kerajaan turut merakamkan setinggi-tinggi penghargaan atas komitmen diberikan Jawatankuasa Khas Hukuman Gantian Terhadap Hukuman Mati Mandatori dalam penghasilan laporan kajian berkenaan yang menjadi asas kepada perubahan sistem keadilan jenayah negara yang lebih sistematik dan efektif.

INFO ‘MANDATORI’

Sekadar info, ‘mandatori’ bermaksud suspek yang didapati bersalah oleh mahkamah tidak boleh terlepas dari tali gantung. Di mana pada masa itu tiada hukuman lain atau alternatif jika disabit bersalah.

Seperti yang dijelaskan oleh seorang pengguna Twitter mengenai ‘hukuman mati mandatori’ ini bermaksud pesalah dalam kes bunuh di bawah Seksyen 302 Kanun Keseksaan boleh dikenakan hukuman selain hukuman gantung sampai mati.

Misalnya, suspek boleh didakwa hukuman penjara seumur hidup ataupun penjara sepanjang hayat, mengikut kepada budi bicara pihak mahkamah.

Bagaimanapun, hukuman gantung sampai mati masih kekal ada di Malaysia

TERKINI

Kerajaan bersetuju untuk mansuhkan hukuman gantung sampai mati mandatori.

‘Mandatori’ bermaksud suspek yang didapati bersalah oleh Mahkamah, dia tidak akan terlepas dari tali gantung. Tiada hukuman lain atau alternatif jika bersalah.

Kini, sudah ada hukuman alternatif.

KENYATAAN MEDIA

Sumber: Harian Metro dan twitter @kamarul14


Dah Berminggu Menanggung Peritnya Batuk, Kini Berjangkit Anak Beranak. Ikhtiarkan Segera Cara Ni!

Bila musim hujan, itu bermakna ada di antara kita akan ada yang mudah mendapat selesema dan batuk. Perubahan cuaca juga sering menyebabkan tahap kesihatan kita juga akan terganggu. Lazimnya, tidak kiralah anak-anak atau orang dewasa sekali pun akan mudah diserang penyakit jika antibodi di dalam tubuh lemah.

Menyentuh tentang penyakit batuk, memang diakui mudah dijangkiti dan bila terkena salah seorang dalam keluarga, pasti akan ada ‘pengikut’nya. Batuk ini memang memeritkselepakan memeritkan apatah lagi saat tekak terasa kering dan gatal sepanjang waktu. Ini sekali gus menyebabkan kita akan terbatuk-batuk hingga berminggu-minggu lamanya.

Tidak mahu terus dibelenggu dengan masalah kesihatan, ada baiknya mencuba petua yang telah diamalkan sejak dahulu lagi bagi merawat batuk dengan menggunakan jus nanas. Jom semak bagaimana menghasilkannya.

Since batuk tak berhenti nie , macam macam petua dayah cuba. Kawan bagitaw try minum nenas. Ok apa lagi start motor cari lah nenas. Nenas nie tajam ye. Sifat dia tu elok untuk menghakis kahak yang menyebabkan tekak gatal dan batuk.

Bahan-bahannya

1. Nenas sedang masak (macam nak buat acar)
2. Sedikit air

Cara membuatnya :

1 & 2 : Mula- mula kupas nenas dan buang durinya.

3 & 4 : Potong kiub untuk mudah nak diblender.

5 & 6 : Kisar dengan sedikit air. Bahagian tengah nenas pun kisar sekali ye. Ambil sedikit pun takpe. Ada khasiatnya.

7 & 8 : Tapiskan ke dalam jug untuk asingkan seratnya.

11 : Simpan dalam jug atau botol.

12 : Minum secawan atau budak masukkan dalam picagari campurkan dengan madu. Lebihnya simpan dalam peti ais.

Kredit : Na ‘imah ali


Bila Anak Makin Bertambah, Jangan Biar Isteri Buat Sendiri, Suami Kena Ringan Tulang. Barulah Bahagia!

Bahagia perkahwinan itu bukan semata wang ringgit, tapi rasa sikap yang saling memahami antara satu sama lain. Isteri akan lebih rasa dihargai bila suami ringan tulang bantu isteri.

Sebagaimana perkongsian ini menunjukkan bahawa setiap pasangan perlu ada sikap saling melengkapi.

Ikuti perkongsian ini dan semoga kita muhasabah diri.

Masa hidup berdua, basuh tangan pun isteri boleh tolong…potong kuku pun isteri bleh buat…nak disuap makan pun xde halangan.

Sebab tuntutan isteri ketika itu, saat itu, hanya utk suami…

Namun bila ahli keluarga itu dah makin bertambah, dah ada kehadiran si anak, maka sebagai suami, kita kena faham situasi…

Isteri ada perkara baru utk dia bagi perhatian, isteri ada perkara baru utk dia dahulukan, isteri ada perkara baru utk dia uruskan…jika seorang suami itu terlibat sama dlm urusan ini, maka dia akan faham,

Kenapa isteri lambat buka pintu, kenapa isteri lambat memasak, kenapa isteri tak sempat mengemas, kenapa isteri nmpk serabut dan sebagainya…

Tapi sekiranya dia membiarkan isteri keseorangan dlm menguruskan pertambahan ahli dlm keluarganya, maka dia TAKKAN FAHAM…dia nak makanan ada on time, dia nak rumah sentiasa kemas dan teratur, dia nak semua keje2 rumah setel sebelum dia balik…jika tidak, akan keluar ayat…

“Awak duduk umah goyang kaki…?”

Ya, goyang kaki sbb anak2 pergi sekolah, jiran yg hantar…anak2 mkn tghari, ketua kampung yg masak…pakaian yg penuh sebakul, siak masjid yg jemur dan lipatkan…rumah yg bersepah, adik beradik yg dtg kemaskan…

Rumahtangga yang baik ialah bila kita faham apa yang dilalui pasangan kita dan kita boleh bersama-sama dengannya utk melaluinya…


Nampak Main-main, Tapi Tu Cara Ayah Ni Ajar Anak Ilmu Berniaga!

Mendidik anak tentang ilmu berniaga tidak semestinya diajar secara serius, malah apa yang dilakukan oleh seorang ayah ini menarik juga untuk dipraktikkan.

Jom semak.

CARA AJAR ANAK BERNIAGA

Anak saya Luqman ni baru umur 1 tahun 8 bulan. Saya sedang bina satu perniagaan untuk beliau. Dia ni minat main masak-masak, so saya tanya Luqman tadi. Luqman nak jual tak makanan Luqman?

Dia cakap NAK!

Maka HERO pun beraksi! Zupzapzupzap. Tak sampai 5 minit siap sebijik gerai makan Luqman ni.

Maka saya pun snap gambar ni send ke Group Family, cakap Luqman sedang berniaga, please support.

Tak sampai seminit penuh la pak sedara, mak sedara, tokma, tokwan dia turun bawak duit datang nak beli makanan Luqman ni.

Maka ruih rendah la gerai budak ni, sampai dia pun tak menang tangan. Yang sebelah tu pekerja Bangla dia baru hire. Sebab ramai sangat customer.

Nampak macam simple dan main-main je kan aktiviti ni. Tapi dia bagi banyak gila manfaat pada anak-anak kita :

1. THE VALUE OF MONEY

Antara nya ialah dia mengajar anak kita dari awal lagi the value of money. You have to earn money, u have to give value to get money.

2. AJAR PENGURUSAN WANG

Dari kecil kalau anak kita faham pengurusan wang, besar nanti dia InsyaAllah takkan ada masalah kewangan. Sediakan tabung perniagaan pada anak anda, itu buat modal awal. Pastu minta adik beradik atuk nenek dia beli contoh jual gula-gula. Duit untung semua simpan, then ajar dia rolling duit modal. Bawa pergi kedai beli stock.

Bagi dia rasa setiap hari untung dia bertambah bertambah. Duit modal kekal. Bila modal dah besar tambah product lagi, jual roti pula. Value tak perlu besar-besar, jual seposen dua posen je. Yang penting dia faham dan alami konsept nya tu.

3. FAHAM SELOK BELOK PERNIAGAAN

Bila dah 2,3 hari berniaga, ajar anak anda cara layan pelanggan dengan betul. Adab-adab ni dia akan bawa dalam kehidupan seharian. Percaya lah anak anda akan jadi orang yang sangat matang dengan sangat cepat.

4. MENGHARGAI WANG

Bila mereka mula rasa EARN MONEY atas usaha sendiri, mereka akan mula lebih menghargai duit. Percaya la, mereka takkan minta permainan pelik-pelik dah.

Kita ajar la diorang, duit untung separuh simpan, lagi separuh nak belanja beli coklat ke mainan ke boleh. Sesekali bila pergi la beli barang jualan mereka dengan kuantiti banyak. So dia untung lebih. Hasil untung tu bawa dia beli mainan reward diri sendiri.

5. AJAR CHARITY

Akhir sekali macam posting saya dulu. Ajar anak, setiap untung kita tu ada hak orang lain. Mula ajar mereka menyumbang balik pada Masyarakat. Contoh kalau kita nak sedekah RM100, kita tanya la anak kita, Luqman untung banyak nak tak sedekah 50sen.

Nanti ayah masuk sekali tolong orang susah. Masukkan duit diorang dalam sedekat kita. Ini akan naikkan SELF WORTH mereka. Mereka rasa Bermakna bila dapat menyumbang.

Anda cuba lah buat di rumah. Seronok! Ruih rendah gerai Luqman tadi. Hahahaha.

Tapi Saya syak gerai ni bakal bankrupt tak lama lagi, sebab tauke garang sangat. Orang bayar duit pun dia marah. Orang order lain dia bagi menu lain.

Gerai pun, orang terlanggar sikit je macam nak roboh. Esok tutup kot gerai ni untuk renovations.

Kalau budak umur 1 tahun 8 bulan dah mula berniaga, agak-agak apa jadi bila dia umur 18?


Manfaat Cuka Untuk Mudahkan Kerja-Kerja Ibu Bersihkan Perkakas Rumah. Hasilnya Memang Superb!

Ini tip mudah ketika membersihkan rumah, tidak perlu keluar belanja yang banyak.Cepat dan mudah terutama buat suri rumah dan juga untuk ibu-ibu bekerja yang sibuk.
Hanya dengan cuka, banyak manfaat yang anda peroleh. Tip ini dikongsikan oleh Puan Shida Rahman. Nak tahu jom semak!
Ada 25 petua kat bawah ni yang boleh ibu-ibu cuba sendiri di rumah.
1. singki atau tombol paip ‘chrome’ yang diseliputi daki putih seperti kapur.
Sental menggunakan bahan campuran 2 sudu besar ‘garam’ dan 1 sudu kecil ‘cuka’.
2. Bersihkan meja atau ‘Counter Top’ dan membuatkannya berbau harum semula.
Lapkan dengan kain yang telah direndam dalam cuka pekat.
3. Bersihkan dan mewangikan saluran paip singki dan lubang paip lantai.
Tuangkan 1 cawan baking soda, kemudian 1 cawan cuka panas. Biarkan selama 5 minit dan akhir sekali tuangkan air panas.
4. Menghilangkan bau pada tong sampah atau tempat pengumpulan sampah
Tuangkan sehingga rata ½ cawan Serbuk-penaik (baking soda) dan ½ cawan cuka. Biarkan selama 5 minit dan bilas menggunakan air panas.
5. Cuci Microwave oven.
Campurkan ½ cawan cuka dengan ½ cawan air dalam mangkuk mesra microwave. Didihkan campuran itu di dalam microwave oven sehingga mendidih selama beberapa ketika. Bahan-bahan makanan yang terlekat akan tertanggal dan bau busuk akan hilang. Lap dengan kain sehingga bersih.
6. Bersihkan rak dan dinding dalam peti ais
Lap menggunakan kain yang di celupkan ke dalam campuran cuka dan air biasa.
7. Bersihkan daki dan kotoran di atas peti ais.
Gunakan cuka pekat dan lap menggunakan kertas tisu atau kain.
8. Bersihkan pintu oven daripada selaput minyak.
Sapukannya dengan cuka pekat. Biarkan pintu oven terbuka selama 10 ke 15 minit sebelum mencuci dengan span.
9. Mengembalikan semula seri pada gelas yang telah pudar.
Rendamkan kain atau kertas tisu tebal ke dalam cuka pekat dan bungkus peralatan gelas tersebut menggunakannya. Biarkan seketika dan akhirnya bilas.
10. Tanggalkan daki yang melekat pada cawan.
Sental dengan perlahan menggunakan garam atau serbuk-penaik.
11. Menghilangkan daki dan bau hapak pada bekas plastik.
Lap menggunakan kain yang telah dibasahkan dengan cuka.
12. Menghilangkan kesan bau pada bekas makanan.
Masukkan sekeping roti yang telah direndam dalam cuka dan biarkan semalaman.
13. Menghilangkan kesan daki dalam ruang sempit pada balang kaca, pasu bunga kaca, botol dan lain-lain.
Rendamkan dalam cuka untuk beberapa ketika dan bersihkan menggunakan beras atau pasir bagi menanggalkan daki. Ulangi beberapa kali jika perlu.
14. Menghilangkan bau cebisan kuah atau makanan yang telah basi dari dalam peti sejuk.
Bersihkan kawasan yang terkena dengan air dan sabun. Sembur atau renjiskan kawasan tersebut dengan cuka pekat dan keringkan menggunakan kain lembap. Isikan satu bekas kecil dengan ‘serbuk penaik’ dan letakkan di dalam peti sejuk selama beberapa hari.
15. Untuk menanggalkan tanda harga, decal atau label pada bekas.
Bungkus atau tutup dengan kain yang telah direndam dalam cuka. Biarkan semalaman dan tanda harga akan tanggal.
16. Membersihkan bahagian roda pada alat pembuka tin.
Cuci dengan menggunakan cuka pekat dan berus gigi terpakai.
17. Membersihkan minyak pada ‘exhaust fan’ atau cooker hood atau oven.
Celupkan sponge ke dalam cuka pekat dan sapu bahagian berminyak sehingga bersih.
18. Untuk menyegarkan bilik air.
Campurkan 1 sudu kecil soda bikarbonat, 1 sudu kecil cuka dan 1 cawan air. Masukkan ke dalam penyembur dan semburkan campuran tersebut di sekitar bilik air.
19. Membersihkan tompokan kotoran pada karpet.
Campurkan 2 sudu kecil ‘cuka’, ¼ garam atau soda bikarbonat. Gunakannya untuk menyental kesan kotoran pada karpet dan biarkan kering. ‘Vacum’ karpet tersebut pada keesokkan harinya.
20. Membersihkan gunting yang melekat (selepas menggunting cellotape etc.).
Lapkan dengan kain yang telah direndam dalam cuka pekat.
21. Membersih serta menghilangkan bau air kencing di atas tilam.
Campurkan sedikit cuka dan air dan gunakan kain untuk lapkan tompokan air kencing di atas tilam. Kemudian, renjiskan kawasan tersebut dengan ‘baking soda’. Biarkan kering buat seketika. Berus atau vakum selepas kering.
22. Membersihkan peralatan perak, gangsa dan pewter yang tercemar.
Campurkan garam dan cuka dengan sukatan yang sama dan jumlah yang sesuai. Gunakan campuran ini untuk menggilapkan peralatan perak, gangsa dan pewter tersebut.
23. Menanggalkan tompokan hitam di dalam periuk aluminium.
Campurkan 1 cawan Cuka dan 1 cawan air. Masukkan kedalam bekas aluminium tersebut dan panaskan campuran cuka dan air sehingga mendidih. Kesan tompokan hitam akan tanggal.
24. Menghindarkan semut.
Semburkan cuka pekat di kawasan di luar pintu, tingkap, sekeliling peralatan atau di kawasan yang sering di hurungi semut.
25. Memulihkan sponge atau pengelap pinggan.
Rendamkan di dalam air dan masukkan ¼ cawan cuka kedalamnya. Biarkan terendam selama semalaman.

Moga bermanfaat untuk semua.


Botulism Keracunan Paling Ditakuti? Pakar Kimia Ini Kongsi Info, Ramai Yang Tak Tahu.

Keracunan makanan adalah penyakit yang disebabkan oleh makan-makanan yang tercemar.

Ia tidak dianggap sebagai penyakit yang serius dan kebanyakan orang yang mengalaminya, biasanya akan pulih dalam masa beberapa hari tanpa rawatan.

Gejala awal dijangkiti kuman ini adalah muntah, ceret birit atau sembelit, pembengkakan abdomen, keletihan dan lemah.

Gejala diikuti pula dengan vertigo, kabur pandangan, kering mulut, kesukaran menelan dan bercakap, lemah leher dan tangan, dan akhirnya sukar untuk bernafas, fasa di mana toksin telah dihasilkan.

Gelaja ini biasanya akan mula kelihatan setelah 12-36 jam (minimum) atau 4 jam-8 hari (maksimum) selepas terdedah dengan kuman. Sebenarnya kejadian jangkitan kuman Clostridium botulinum ini rendah jika dibandingkan kuman punca keracunan makanan yang lain, namun kadar kematian adalah tinggi sekiranya lambat dikesan atau dikenalpasti, dan lambat pula mendapat rawatan antitoksin dan bantuan pernafasan.

Ada beberapa perkara yang perlu kita tahu mengenai bakteria yang memggerunkan ini:

1) Bakteria ini hanya boleh hidup dan membiak dalam persekitaran rendah atau tanpa oksigen (anaerobic bacterium). Dalam persekitaran biasa, ianya tidak boleh hidup.

2) Bakteria ini hanya boleh hidup dan membiak pada makanan yang mempunyai pH lebih tinggi dari 4.6 (kurang berasid).

3) Bakteria ini boleh menghasilkan bahan kimia protein neurotoksin botulinum yang bahaya kepada sistem saraf dan boleh menyebabkan kematian.

4) Toksin botulinum yang telah terhasil tetap wujud walaupun bakteria ini tidak lagi hidup dalam persekitaran oksigen dan rendah pH.

5) Toksin yang sudah terhasil boleh termusnah dengan suhu 85 degree Celsius. Maksudnya suhu mendidih mampu memusnahkan bahan kimia toksin.

6) Suhu mendidih biasa (walaupun dilakukan selama beberapa jam) tidak mampu memusnahkan spora bakteria ini. Namun suhu tinggi yang digunakan dalam proses pengetinan kormesial mampu memusnahkannya.

Ya, ketahuilah spora bakteria ini boleh tahan suhu mendidih, boleh tersebar melalui udara dan boleh bercambah dan membiak dalam persekitaran yang bersesuaian. Kebiasaannya kes keracunan oleh bakteria Clostridium botulinum adalah disebabkan penyediaan dan pengendalian makanan yang tidak bersih. Spora bakteria ini boleh wujud di persekitaran kita termasuklah tanah, sungai dan air laut.

Spora yang mencemari produk makanan akan bercambah lalu menghasilkan toksin apabila berada dalam keadaan yang kondusif iaitu rendah kandungan oksigen, suhu bersesuaian dan kurang/ tiada bahan pengawet. Contoh makanan siap masak dibotol/ ditin atau difermentasi yang dihasilkan sendiri di rumah tanpa kemahiran, pengendalian, pengawasan bersih dan rapi.

Disamping itu, spora ini juga boleh menyebabkan jangkitan pada luka, usus dan saluran pernafasan. Jangkitan spora melalui saluran pernafasan adalah mustahil kecuali melalui semburan (aerosol) atau sengaja disedut (bioterrorism). Jangkitan melalui luka yang terbuka atau kulit boleh berlaku melalui pencemaran peralatan, penyalahgunaan dadah atau kesilapan dalam suntikan Botox (botulinum neurotoxin type A).

Spora yang termakan oleh bayi boleh bercambah menjadi bakteria, membiak dan menghasilkan toksin di dalam usus. Namun untuk bayi berusia lebih daripada 6 bulan, kanak-kanak dan individu dewasa, umumnya jangkitan usus tidak akan berlaku kerana kematangan lapisan usus yang menghalang proses percambahan spora daripada berlaku.

Kesimpulannya, untuk mengelakkan kesan jangkitan kuman Clostridium botulinum;

Semoga bermanfaat


Rupanya Ini Rahsia Rambut Orang Arab Lebat & Bebas Masalah Kelemumur.  Guna Bahan Di Dapur Je. Ini Petuanya!

Ramai yang cukup menitikberatkan soal penjagaan  rambut. Selain ke salun, anda boleh melakukkannya sendiri di rumah tanpa mengeluarkan belanja yang mahal.

Hanya ambik bunga cengkih berapa biji masukkan dalam shampoo .. dan selamat guna.. najwa dah kali kedua guna petua ni.. mmg puas hati❤alhamdulilahhh

bunga cengkih banyak kegunaan dia selain di guna untuk masak.. salah satu najwa guna dia untuk hilang masalah najwa alami lama dah..

kelumumur
rambut berminyak
rambut gugur

mana2 shampoo pun boleh.. tp najwa beli untuk bby sbb ank2 boleh guna sama, bg rambut lebat sikit.. sebenarnya petua ni utk lebat kan rambut tp kesan dia banyak lagi.. najwa takdak gatal2 lagi2 time pakai tudung panas2 mcm skrg ni.. rambut kering takdak berminyak rasa kembang fresh gitu? alhamdulilah rambut tak gugur berkilo?..

*najwa ambik petua ni dari org arab* bagi tahu siap2 satgi ada org bising plk?


“Nama Elok Dengan Rupa, Sangat Cantik.” Zizie Ezette Dedah Wajah Anak Perempuan, Kata Netizen Ikut Muka Bapa.

Comel nya anak Bung Mukhtar… Demikian antara pujian yang diberikan netizen usai Datin Seri Zizie Ezette berkongsi gambar anak perempuan mereka.

Usai tamat berpantang selama 44 hari, Zizie Ezette, buat pertama kalinya berkongsi wajah anak perempuannya di laman Instgramnya.

Si kecil yang diberi nama Aalisa Belle Izete tampak cukup comel dalam balutan kain rona merah jambu. Gambar tersebut adalah penampilan pertama puteri sulung pasangan ini selepas dilahirkan.

Aalisa lahir pada 1 Mac lalu merupakan cahaya mata ketiga Zizie, hasil perkongsian hidup dengan suami, Datuk Sri Bung Moktar. Pasangan ini mempunyai anak kembar, Aadam Zac Izette dan Aaleph Zeke Izette, 2.

Selain itu. beberapa keping gambar majlis cukur jambul Aalisa turut dikongsikan oleh Datin Rebecca Nur Islam.


“Bayi Parah DiBaham Kera” Setelah 25 Tahun Berlalu, Bayi Itu Kini Bergelar Doktor (Al-Hafizah)

Suatu ketika dulu pernah tular di dada-dada akhbar apabila seorang bayi perempuan berusia 8 bulan parah apabila cedera parah di betis kanan dan beberapa jari kirinya hampir putus selepas diserang seekor monyet liar di rumahnya di Jalan Dato’Mohd Shah, Batu Pahat, Johor.

Kejadian yang berlaku pada tahun 1998 itu pastinya merupakan detik hitam dalam keluarga ini. Namun siapa sangka, setelah 25 tahun berlalu, bayi itu kini bergelar doktor (Al-Hafizah)

Kisah ini telah dikongsikan oleh kakak kepada Dr Fatin Nabihah (Al-Hafizah) Binti Hj Kamarudin iaitu Annie SK bahawa adik bongsunya yang juga anak kesembilan ini baru sahaja selesai konvokesyen dan berjaya menamatkan pelajaran dengan cemerlang dalam Ijazah Sarjana Muda Perubatan dan Pembedahan (MBBCh), Universiti Al-Azhar.

Menerusi kapsyen kakaknya;

Inilah baby girl yang menggemparkan Malaysia in 1998 di muka depan suratkhabar dan masuk semua newspaper dan berita TV dengan tajuk “bayi parah dibaham kera”.

Alhamdulillah finally..
Dr Fatin Nabihah (Al-Hafizah) binti Hj Kamarudin.
The youngest of bin/binti Kamarudins. Bongsu nombor 9.
Born 1997.

Pendidikan:
2002: Tabika Perpaduan Gunung Soga
2003-2008: Sekolah Rendah Agama Bersepadu (SRAB), Batu Pahat – UPSR 5A
2009-2013: Sekolah Menengah Agama Kerajaan Johor (SMAKJ), Kluang – SMRA Pelajar Terbaik Negeri Johor, SMA Mumtaz & SPM 10A
2014-2015: Darul Quran JAKIM – Hafazan Quran 30 juzuk
2015: UIA course Law (tolak)
2015: UPNM Medic (few months je)
2016-2022: Universiti Al-Azhar Medic

Antara Malaysian medic students Al-Azhar yang dapat program pertukaran belajar ke Mexico. Syukur selesai semua.

Terdahulu mengimbau kejadian tragedi tersebut, kejadian berlaku kira-kira jam 9.15 pagi, Fatin Nabiha tidur dalam buaian di ruang tamu rumah manakala kakaknya Laila Mastura, 7 dan abangnya Mohd Faiz, 5 bermain berhampiran buaian sebelum monyet liar tersebut menyerang.

Monyet liar tersebut dipercayai masuk menerusi tingkap di sebuah bilik.

[ARTIKEL PANAS]

[TIPS]


“Zain Tegas, Saya Lembut Hati. Tapi…” Che Ta Kongsi Rahsia Rumah Tangga Bahagia.

Cantik, terkenal, punya keluarga bahagia dan suami yang penyayang antara bonus pada pelakon bermata galak ini. Tidak keterlaluan jika ada yang menjadikan Che Ta sebagai sumber inspirasi. Namun bagi empunya diri, segalanya adalah atas ketentuan Yang Maha Pencipta.

“Soal ada yang menjadikan diri saya idola, jujurnya  saya terharu namun semua itu berlaku secara kebetulan dan bukan saya rancang. Ia anugerah terindah yang diberikan oleh Yang Maha Esa. Berbanding orang lain, mungkin rezeki saya lebih ke arah itu dan saya sangat bersyukur.

“Cuma saya bimbang juga kerana bila sudah menjadi idola maka apa jua yang kita lakukan diperhatikan. Tetapi jujurnya saya lebih suka menjadi diri sendiri dan bukan seperti yang orang lain mahukan.

Saya tidak suka berpura-pura. Seperti yang orang lihat saya pada hari ini, itulah diri saya yang sebenar. Sebelum ini saya ibu tunggal dan besarkan anak-anak sendiri dan alhamdulillah kini saya sudah punya keluarga bahagia.

Zain ‘Right Person’ Untuk Saya

Mengakui Zain bukan jenis suami yang romantik sepanjang masa. Tetapi menurut Che Ta, suami kesayangannya itu banyak menunjukkan sifat romantik dengan pada perbuatan dan diselang seli dengan kata-kata.

“Pada saya, Zain adalah ‘Right person’ untuk saya.  Soal perbezaan usia tidak menjadi hal kerana walaupun Zain lebih muda tetapi dia jenis ‘family man’ dan tidak suka keluar suka-suka kerana kami berdua tahu tanggung jawab dan status masing-masing.

“Malah, Zain banyak masa di rumah kalau saya ada penggambaran di luar. Kebetulan pejabatnya dekat dengan rumah memudahkan dia menguruskan bab hantar dan ambil Aisyah dari sekolah kalau pemandu tak sempat ambil. Jika ada apa-apa hal di rumah waktu ketiadaan saya,  Zain yang  tolong ‘cover’ dulu . Aisyah pun dengan ayahnya cukup takut. Kalau diikutkan Zain lebih tegas dalam mendidik berbanding saya. Tapi ada masanya saya akan tegas. Tengok pada situasi, takkan nak manjakan anak selalu. Kalau Zain tengah marahkan anak saya takkan ‘back up’.

Berikut beberapa tip bahagia yang dikongsikan oleh Cha Ta:

Sumber foto: @blackpepperproduction


Seorang Ayah Ni Kongsikan Nota Parenting Dari Angkawasan. Awesome Untuk Difahami!

Betapa beruntungnya  bila kita mampu menyampaikan ilmu kepada orang lain dan ilmu tersebut dapat pula dimanfaatkan ke jalan kebaikan. Atas alasan ini juga, Najmi Nawawi gemar berkongsi ilmu parenting di media sosial untuk dimanfaatkan bersama.

Ini pula adalah salah satu perkongsian menarik daripadanya apabila berkesempatan menghadiri seminar parenting pada bulan Oktober yang lalu. Jom kita baca untuk manfaat bersama.

NOTA PARENTING DARI ANGKASAWAN

Seminar yang aku hadiri ini hanya dibuka untuk kelompok kecil dalam 50 orang. Selain daripada Dr Sheikh Muszaphar, turut serta ialah Ibu Rose dan Ummi.

Artikel kali ini aku kongsikan nota bernilai dari Dr Sheikh Muszaphar sendiri untuk manfaat semua. Ianya adalah berdasarkan catatan yang sempat aku salin dan juga kuasa memori. Haha.

1. Anak suka jadual

Buat jadual untuk anak-anak. Dr bagi contoh macam anak dia, Bella dan Tasya dihantar ke kelas Tae Kwan Do, Kumon Classes, Swimming Classes dan banyak lagi. Aku tengok jadual anak dia pun penat. Tapi anak-anak doktor ok je buat semua itu tanpa penat.

2. Anak tak penat

Percayalah anak tak akan penat sedikitpun. Bila dah biasa dari kecil aktif, insyaAllah bila dah besar nanti pasti akan sangat aktif dengan aktiviti-aktiviti berfaedah. Tak lemau. Kata Dr, anak-anak sangat suka aktiviti, nanti mereka akan sentiasa excited untuk tahu “what is next and what is next”. Wow kan. Vitamins and supplements pun doktor cakap dia beri pada anak-anak.

3. Cium anak banyak kali

Setiap hari kita nak atau tak nak, kita tetap perlu beri ciuman sayang kepada anak-anak. Aku tak ingat berapa kali sehari Dr cakap tempoh hari. Tapi memang banyaklah. Yang penting pastikan setiap hari tidak terlepas dari ciuman dan sayang anak-anak kita.

4. Say no to gadget

Aku masih ingat, ada seorang peserta yang tanya soalan tentang masalah anak dia mudah tantrum. Pada ketika dia bertanya, anaknya ada di sebelah sedang bermain phone. Sheikh Muszaphar terus cakap, “Haa, inilah masalahnya. Bagi anak phone tu. Tak boleh!”. Bayangkan suara dan nada Dr ketika itu. Terdiam semua dalam tu. Gulp.

5. Flash card for baby

Jangan rasa janggal untuk bercakap sambil ajar baby guna flash cards. Baby akan ingat. Masa kecil dan masih bayi itulah kita gunakan untuk tunjuk sebanyak mungkin flash cards. Tunjuk dan cakap sekali, macam ajar budak-budak tapi buat pada baby. Jangan ingat ianya tiada kesan, kerana kata Dr, babies akan ingat.

6. Nature bagus untuk anak-anak

Bawa anak-anak main dengan nature sangat bagus. Pantai, pasir dan hujan ialah antara contoh yang anak-anaknya selalu dibawa bermain. Sangat-sangat bagus untuk sensory anak-anak kita.

7. Tunjuk nak jentik

Hebatnya apabila kita jarang sekali marah anak. Kesan apabila marah walaupun sikit akan jadi sangat berkuasa dan amat berkesan. Berbeza dengan orang yang selalu marah anak. Anak-anak dah tak akan peduli, mereka dah immune. Kata Sheikh Muszaphar dia hanya tunjuk gaya nak jentik je, anak-anak akan terus behave. Cuba tunjuk jentik dekat anak-anak kita. Rasa-rasa berkesan tak?

Sambil aku tulis di atas, terbayang suara Dr bercakap macam mana. Dengan penuh semangat dan sangat yakin apa yang dia buat ialah yang terbaik untuk anak-anaknya.

Dr juga banyak kali cakap, “Ini ialah parenting cara saya”. Kalau rasa ok boleh buat, silakan. Tak ada paksaan untuk semua orang buat dan tiru.

Balik tu, aku rasa bersemangat nak pergi pantai terus!


Dari Jeriji Besi Ke Istana, Pembebasan Datuk Seri Anwar Ibrahim Hadiah Ramadan Cukup Bermakna Untuk Mereka Sekeluarga

Tarikh 16 Mei 2018 pastinya mencatat sejarah yang cukup bermakna buat keluarga ini. Hampir 20 tahun mereka dipisahkan dek jeriji besi, isteri hilang kasih sayang suami, anak pula tidak ada tempat bermanja, namun kini mereka sekeluarga kembali bersatu.

Gembira, syukur dan sebak mungkin itu yang boleh digambarkan dengan situasi ini. Menurut Nurul Izzah, pembebasan bapanya Datuk Seri Anwar Ibrahim  adalah hadiah istimewa menjelang Ramadan.Sukar untuk dibayangkan andai berada di tempat anak sulung ini. Rindu untuk memeluk dan mendakap ayah yang dikasihi kini terlerai sudah.

“Kami telah tidak bersamanya pada banyak Ramadan dan saya anggap inilah hadiah paling manis untuk keluarga dan keluarga besar di Permatang Pauh.

“Selama papa dijaga di Pusat Rehabilitasi Cheras, kami berpeluang menemui begitu ramai jiwa besar yang memaknai saat-saat kami bersama. We deeply apologise for all the troubles we might have caused due to all the attention. I promise to go back and take pictures with all of you.

Ahli Parlimen Permatang Pauh menerusi Instagram berkongsi gambarnya bersama bapa, membuatkan ramai yang sebak. Rata-Rata netizen meluahkan rasa terharu dan kagum dengan keluarga ini kerana mampu bersabar puluhan tahun menunggu kebebasan bapa tercinta.

“Allah SWT Yang Maha Bijaksana telah membenarkan kepulangan ini. Cara yang terbaik menyambut Ramadan. Pengampunan berdasarkan satu kesilapan dalam keadilan. Satu perpisahan dipertemukan dengan satu pelukan akhirnya. Menjalani hidup berdasarkan keyakinan berprinsip. saya sayang papa. Kita ada banyak perkara hendak dilakukan. Lebih banyak ketidakadilan akan diperangi.

Datuk seri Anwar Ibrahim dibebaskan pagi tadi dengan pengampunan oleh Yang di-Pertuan Agong Sultan Muhammad V.


Bersihkan Balang Dan Botol Kaca Cara Pantas, Tak Perlu Pening Lagi, Anak-anak Pun Boleh Buat!

Balang dan botol berkaca ada banyak kegunaannya pada kita di masa akan datang. Jika tidak digunakan menyimpan barangan lain, ada manfaatnya untuk kegunaan harian. Jadi janganlah terus dibuang, sebaliknya simpan.

Pun begitu, balang dan botol kaca seperti balang kuih muih serta bekas rempah ratus adakalanya meninggalkan kesan kotoran. Malah kotoran ini juga melekat di dinding kaca dan biasanya agak sukar untuk ditanggalkan. Lebih sukar lagi celahan balang kaca yang
berlekuk dan berbingkai di atasnya.

Tidak perlu lagi mengambil masa merendamnya untuk tempoh yang lama sebaliknya gunakan 3 petua mudah ini.

Soda Bikarbonat Dan Air

1. Rendam sedikit soda bikarbonat di dalam bekas kaca.

2. Letakkan air secukupnya dan biarkan direndam selama 10 minit.

3. Goncang hingga bersih.

Sabun Dan Beras

1. Campurkan beras bersama air sabun cuci pinggan.

2. Air jangan terlalu banyak.

3. Goncang hingga kotoran tertanggal dan dibersihkan.

Air Dan Cuka
Cuka antara bahan yang cukup kuat untuk membersih.

1. Rendam air cuka di dalam botol kaca ini.

2. Biarkan direndam seketika selama 15 minit.

3. Goncong dan bilas bersih.


“Ini Mungkin Gaji Saya Terakhir Sebagai Ahli Parlimen. Harap Muadz Jaga Motor Dengan Baik.” – Steven Sim

“Harga lebih kurang RM7,500 on the road, saya bayar semua. Ini di luar kawasan Bukit Mertajam, saya tak boleh guna peruntukan, jadi saya guna wang sendiri. Ini mungkin gaji terakhir saya sebagai Ahli Parlimen kalau kerajaan bubarkan parlimen bulan depan. Saya harap Muadz akan jaga moto ini baik-baik.”-Ahli Parlimen Bukit Mertajam dan Bekas Timbalan Menteri Belia dan Sukan, Steven Sim Chee Keong

Kehidupan di dunia sarat dengan kesusahan. Namun ketika saat kita benar-benar memerlukan pertolongan, secara tiba-tiba ada individu tidak dikenali datang menghulur bantuan.

Amalan yang paling baik bagi manusia adalah dengan membuat orang lain bahagia, membantu meringankan kesusahan orang lain.

Nyata sikap prihatin yang ditunjukkan oleh Ahli Parlimen Bukit Mertajam dan Bekas Timbalan Menteri Belia dan Sukan, Steven Sim Chee Keong mengundang sebak apabila membeli sebuah motosikal buat seorang lelaki setelah mengalami kecurian baru-baru ini. P

Bantuan yang diberi adalah menggunakan wang simpanannya sendiri. Lantaran pertolongan yang diberikannya itu diluar kawasannya parlimennya. Dengan ini bermakna tiada sebarang peruntukkan disediakan.

Tidak berkira untuk membantu mereka yang dalam kesusahan, dia berharap lelaki yang dibantunya itu menghargai sumbangannya dan menjaganya sebaik mungkin.

Memang sedih sangat-sangat kisah brader ni . Namanya Muadz, dia OKU dan moto yang dia pakai untuk cari makan sebagai rider Lalamove hilang kena curi semalam. Berat sungguh ujiannya.

Selepas sarapan saya bergegas pi jumpa dengan Muadz. Asalnya dia ingat scam sebab tak percaya tapi sebab dah jem tak tau nak buat apa lagi, dia mai juga. Nothing to lose. Kami jumpa terus kat kedai moto dekat rumahnya.

Sampai kat kedai moto, Muadz menceritakan kisah hidupnya. Tahun lepas dia kena accident, kaki kanannya kini bengkok teruk dan dia terpaksa bergerak dengan tongkat.

Tapi demi mencari makan untuk anak isteri, Muadz tetap teruskan kerja sebagai rider Lalamove. Itupun gaji tak tinggi, kais pagi makan pagi, lebih kurang RM1300 sebulan.

Hutang kat rumah pula semakin bertambah. Bil api tertunggak hampir RM1000, bulan ini TNB kata nak potong bekalan.

Yuran bulanan tadika PASTI anak berumur 6 tahun pun RM1000 tak bayar sejak Mei tahun ini. Pihak PASTI dah hantar surat amaran bahawa anak akan ditahan dari segala aktiviti sekolah dan tak layak terima sijil berhenti .

Dia kata dia stress hari-hari pikiaq pasal hutang macam-macam bil. Tiba-tiba semalam motonya hilang dicuri orang. Jem terus tak tau nak buat apa.

Saya bagitau dia, hidup ini jangan putus harapan. Setiap ujian ada hikmahnya.

Hari ini Muadz akan dapat sebiji moto baru. Ini bukan mimpi, ini bukan scam. Kita dah takdir untuk berjumpa.

Ada kawan FB tag saya kat posting Muadz. Sebagai seorang ayah saya faham hati Muadz yang berusaha sungguh-sungguh demi menjaga anak-anak.

Saya benar-benar merasa kesedihan hati seorang ayah yang hilang upaya mencari nafkah untuk keluarganya. Dia sampai tak makan pun akan pastikan anak-anak dapat makan.

Moto EX5 usang lebih 10 tahun hilang, kini kita ganti balik dan upgrade kepada Honda Wave 125i. Geran letak nama Muadz terus.

Bil-bil api tertunggak RM1000 saya juga settlekan. kalau tidak dalam bulan ini elektrik akan dipotong

Muadz, ada hikmah di sebalik ujian. Tuhan gantikan yang lama dengan yang baru dan yang lebih baik. Kita sama-sama terus berusaha.

Kalau ada kawan-kawan yang nak beri sedikit sumbangan untuk bantu Muadz buat operation kaki, boleh salurkan ke akaun dia terus:

Hong Leong Bank : mohamad muadz bin jaafar –27850149176


Jangan Buat Main Bila Sakit Lutut,  Dr Ini Jelaskan Cara Nak Cegah.

Menjelang tahun 2040, bilangan warga Malaysia berusia 60 tahun ke atas dijangka akan meningkat sehingga dua kali ganda berbanding anggaran semasa (tahun 2019) iaitu hanya 10.3% daripada jumlah penduduk. Wargatua (individu yang berusia 60 tahun ke atas) berisiko untuk mengalami masalah yang melibatkan tulang, sendi dan otot.
.
Masyarakat tidak sedar bahawa memiliki sistem muskuloskeletal (iaitu tulang, sendi dan otot) yang sihat dan kuat merupakan faktor penting untuk hidup yang berkualiti pada masa tua. Jika tidak mereka akan mengalami rasa tidak selesa seperti kekakuan yang menjejaskan pergerakan mereka. Oleh itu masyarakat kita terutama yang sudah mencapai umur 40 tahun ke atas supaya menjaga kesihatan muskuloskeletal mereka dari awal lagi bagi melambatkan masalah ini.
.
Jadi apakah yang dimaksudkan dengan kesihatan muskuloskeletal?
.
Sistem muskuloskeletal tubuh kita terdiri dari tulang kerangka, otot, tulang rawan, tendon, ligamen, sendi dan tisu penghubung lain. Secara ringkasnya sistem muskuloskeletal mencakupi 3 sistem iaitu tulang, sendi dan otot. Menurut International Osteoporosis Foundation, tubuh kita disokong oleh 206 tulang, 230 sendi dan 600 otot. Sistem ini memberikan bentuk dan sokongan pada tubuh. Ia juga memberikan kestabilan dan kekuatan ketika kita bergerak bagi menjalankan aktiviti harian dengan bebas.
.
Untuk mendapatkan kesihatan muskuloskeletal yang baik dua faktor yang penting kita harus lakukan iaitu mendapatkan nutrien yang seimbang dalam pemakanan. Pemakanan kita haruslah mengandungi kalsium yang tinggi, protein, kolagen, vitamin dan minerals.
.
Selain itu kita haruslah melakukan pergerakan fizikal, bersesuaian dengan umur dan fitness kita. Kita boleh melakukan aktiviti aerobik seperti berlari, mengangkat berat atau melakukan senaman regangan seperti Tai-Chi, Yoga atau Senaman Melayu Tua.
.
Masalah dengan masyarakat Malaysia sekarang, mereka tidak mengambil makanan seimbang yang mempunyai cukup nutrisi. Mereka mengambil makanan ringan, makanan segera, makanan berproses dan makanan dan minuman yang bergula dan bergas. Jadi mereka kekurangan mikronutrien sama ada mineral (terutamanya kalsium), vitamin dan antioksida.
.
Pada masa yang sama kita tidak melakukan aktiviti fizikal secukupnya. Menurut Tinjauan Kebangsaan berkaitan Kesihatan dan Morbiditi 2019 mendapati 25.1% orang dewasa di Malaysia tidak aktif fizikal. Dari bangun tidur, pergi kerja menaiki kereta, sampai tempat kerja duduk selama 8 jam, balik rumah berkereta. Sampai rumah duduk lagi sehingga waktu tidur. Ini yang menyebabkan ramai rakyat Malaysia yang mengalami masalah sendi (terutamanya sendi lutut), kerapuhan tulang (osteophorosis) dan kelemahan otot (sarcopenia).
.
Bagaimanakah sistem ini merosot mengikut umur dan menjejaskan kehidupan kita?
.
Terdapat tiga masalah yang berkaitan dengan sistem muskuloskeletal ini, iaitu sarcopenia, ostrophorosis dan osteoarthritis.
.
Sarcopenia adalah sindrome (kumpulan gejala) yang menyebabkan kehilangan otot-otot secara beransur-ansur dan secara keseluruhan (bukan hanya otot kaki atau tangan sahaja) yang menyebabkan masalah ketidakupayaan fizikal (badan menjadi tidak buat membuat sesuatu), kualiti hidup yang rendah dan akhirnya kematian. Dua tanda utama adalah kehilangan stamina dan merasa cepat penat.
.
Osteoporosis adalah penyakit yang berkaitan tulang apabila tulang menjadi lemah dan mudah patah. Ia disebabkan oleh tubuh kehilangan kalsium dengan cepat dari tulang, atau membuat tulang terlalu perlahan (yang sering berpunca dari kekurangan kalsium) atau kedua-duanya. Tulang menjadi patah apabila terjatuh, terhantuk, tersendung pada perabut ketika berjalan. Dua tanda utama apabila tulang mudah patah dan merasa sakit ketika berjalan atau memegang (kerana tidak menyedari tulang mereka patah).
.
Osteoarthritis adalah penyakit sendi yang sering berlaku apabila terdapat kerosakan tulang rawan (cartilage), iatu tulang lembut yang berada di antara dua tulang dan berada dalam sendi. Ia melibatkan sendi lutut, jari tangan dan jari kaki, sendi punggung dan sendi tulang belakang. Dua tanda utama iaitu sendi tidak boleh dibengkokan kerana sakit dan bengkak pada sendi terutama di awal pagi.
.
Punca bagi ketiga-tiga masalah adalah akibat umur yang semakin meningkat, pemakanan yang diamalkan, dan tahap aktiviti fizikal semasa muda.
.
Sebagai contoh, tulang mungkin menjadi lemah seawal usia 30-an. Tulang rawan sendi, 60% daripadanya dibina dari kolagen, yang bertindak sebagai ‘kusyen’ antara dua tulang, merosot dengan ketara pada usia 40-an. Ramai yang terpaksa bersolat di atas kerusi kerana tidak boleh membengkokkan sendi lutut ketika sujud. Kekuatan otot kita pula semakin berkurangan sebanyak 30% jika kita tidak melakukan apa-apa akitiviti langsung selama dua minggu.
.
Contoh pesakit yang baru menjalani pembedahan besar, contohnya pada abdomen, tidak mampu berdiri tanpa bantuan. Begitu juga wanita yang baru menjalani pembedahan Caesarean. Jika dia hanya berbaring selama dua minggu kekuatan ototnya akan berkurangan. Apatah lagi apabila kita semakin berumur. Dikatakan apabila mencapai umur 50 tahun kekuatan seseorang akan merosot sebanyak 10%.
.
Kemerosotan tulang, sendi dan otot apabila usia meningkat boleh menyebabkan wujudnya beberapa keadaan seperti osteoporosis, osteoarthritis dan sarcopenia yang boleh menjejaskan pergerakan jika kita tidak menjaga tubuh kita. Sesetengah keadaan ini mendatangkan rasa sakit (seperti sakit lutut akibat osteoarthritis), rasa tidak selesa seperti bangun dari kerusi, tidak dapat mengekalkan keseimbangan tubuh ketika berdiri, tidak dapat mengekalkan postur semasa berjalan dan pergerakan menjadi semakin perlahan. Secara beransur-ansur mereka mengalami kesukaran bergerak secara bebas dan kualiti hidup mereka terjejas. Mereka sentiasa memerlukan pembantu dalam menguruskan kehidupan seharian seperti membersihkan diri, makan, minum dan memakai pakaian.
.
Kumpulan apa yang lebih berisiko tinggi?
.
Mereka yang berisiko adalah :

1. Individu yang tidak mengamalkan pemakanan yang sihat, sehingga tidak mendapat nutrien yang diperlukan untuk membina otot, sendi dan tulang.

2. Individu yang tidak melakukan aktiviti fizikal juga berisiko mendapat masalah-masalah ini, terutama mereka yang duduk ketika bekerja selama 8 jam.

3. Individu yang mengalami masalah penghadaman seperti keradangan usus, mengganggu penyerapan nutrien yang diperlukan.

4. Individu yang mengalami masalah kesihatan seperti diabetes, penyakit auto-immune atau ketidakseimbangan hormon.
.
Bagaimana pencegahan untuk kemerosotan tulang, otot & sendi?
.
Secara amnya kita harus menjaga pemakanan kita yang seimbang. Gunakan konsep pemakan pinggan sihat (healthy plate) atau di Malaysia disebut “suku-suku separuh”. Ambil minyak sihat seperti minyak zaitun, protein sihat dari susu, ikan dan telur, dan banyakkan makan sayur dan buah.
.
Lakukan aktiviti fizikal yang bersesuaian dengan umur. Bagi orang muda mungkin sesuai senaman agresif seperti High Intensity Intermittent training (HIIT), tetapi bagi orang tua mungkin berjalan kaki, menaiki tangga dalam rumah, senaman regangan seperti yoga, tai-chi atau senaman Melayu Tua. Melakukan akitiviti menanam pokok, membersihkan rumah dan membasuh kereta juga dianggap sebagai aktiviti fizikal yang berfaedah.

Sumber: Dr Zubaidi Hj Ahmad


“Tak Cukup Tidur & Kena Sembur Najis, You Make My Life Complete.” Tiga Tahun Menanti, Anzalna Kongsi Indahnya Perasaan Bergelar Ibu

Kegembiraan bergelar ibu hanya yang mengalaminya tahu perasaan tersebut. Lama menantikan kehadiran si kecil dalam rumah tangga, pastinya momen indah itu tersimpan kemas dilipatan sejarah hidupnya. Lengkap sudah fitrah sebagai seorang wanita.

Demikian juga dengan pelakon satu ini,  Anzalna Nasir akui ia satu pengalaman yang indah apabila dapat menjadi seorang ibu.

Anzalna berkata tiga tahun menanti kehadiran cahaya mata, kini anaknya Mohamad Eidrees melengkapkan kehidupannya.

“Tiga tahun menanti @mohamadeidrees Indahnya perasaan menjadi seorang ibu walaupun tak cukup tidur menyusukan anak setiap 2 jam, kena sembur tahi, kena shee shee kat muka tapi syok oh! Hahhahahahahaha You make my life complete,” tulisnya.

Anzalna berkongsi perasaannya itu di akaun Instagram miliknya

Menerusi perkongsian itu, Anzalna memuat naik fotonya bersama putera sulungnya itu.

Rata-rata pengikutnya gembira melihat kebahagian pasangan ini. Anzalna mendirikan rumah tangga dengan Hanif Zaki pada 21 Februari 2016 dan dikurniakan bayi sulung sebulan yang lalu.

Dalam masa yang sama, ramai pengikutnya juga yang turut berkongsi pengalaman menanti cahaya mata yang lebih lama dalam rumah tangga mereka.


“Ney Ney Lahir Tak Cukup Bulan & Terpaksa Dibedah Kerana Ada Fibroid Sebesar 10cm.” Nora Danish Dedah Perlu Buang Fibroid Jika Mahu Hamil Lagi.

Pandangan orang yang skeptikal yang mengutuk anaknya, mohamed Neqayl Nedim atau lebih mesra dengan panggilan Ney Ney tidak comel dan sebagainya. Namun sebagai seorang anak seni Nora Danish akui sudah biasa dengan situaasi tersebut. Cuma sebagai ibu, sedikit sebanyak ia mendatangkan kesan pada dirinya.

“Sebagai anak seni saya dah biasa dengan kutukan dan kritikan. Tetapi apabila bergelar ibu, perasaan itu lain. Dulu waktu saya dan suami berkongsi berita dan gambar anak di instagram adalah dengan niat untuk pengikut sama-sama happy tanpa memikirkan keburukan di sebaliknya. Saya memang sedih tetapi suami banyak beri semangat. Dia kata tak semua orang suka dengan kita, tetapi pedulikan asalkan kita selesa dan suka dengan apa yang kita lakukan.

“Tetapi kini anak saya dipuji comel dan sebagainya, tetapi saya anggap biasa dan itu lumrah dengan apa yang orang cakap. Memang suami sangat cool dibandingkan saya. Mungkin kerana naluri seorang ibu.

Nora ditemui dalam satu majlis pelancaran kolaborasi Jovian X Oh Most Wanted semalam. Dalam majlis tersebut, Nora Danish mengumumkan bekerjasama dengan pereka feseyn terkenal, Jovian Mandagie dalam mengeluarkan koleksi istimewa Jovian Hijab dan Lip Cream edisi terhad.

Suami ringan tulang

Dua tahun bergelar suami isteri, akui Nora perselisihan faham adalah perkara biasa. Namun dia sangat bersyukur dan bertuah kerana dikurniakan suami yang cukup romantik dan penyayang orangnya.

“Dalam rumah tangga, tidak dinafikan ada turun naik, pergaduhan dan perselisihan faham. Itu perkara normal. Sementelah kami sama-sama pernah gagal dalam rumah tangga sebelum ini. Tetapi alhamdulillah, suami banyak bersabar dengan emosi saya.

“Dia juga rajin melayan tetapi kami sama-sama memberi semangat. Dia rajin memberikan hadiah seperti bunga. Waktu bercinta dulu tak pernah dia buat kejutan sedemikian tetapi lepas kahwin dia memang suka buat benda-benda yang sweet dibandingkan saya.

‘Bab menambah anak lagi memang kami ada pelan lebih-lebih lagi kami teringin untuk dapat anak perempuan pula. Tetapi saya ada sejarah fibroid sewaktu melahirkan Neyney, jadi doktor minta saya buang fibroid itu terlebih dahulu sebelum pelan untuk mengandung lagi.

“Waktu lahirkan Neyney, ada 3 fibroid dan hanya disedari waktu mengandung Neyney usia 8 bulan. Memang besar fibroid 10 cm waktu itu. Kerana itu saya terpaksa dibedah dan Neyney lahir awal, tetapi sampai sekarang saya takut untuk mengeluarkan fibroid. Mungkin trauma kerana waktu Ney Ney dibedah sedangkan Rayqal dulu normal,” ujarnya.

Fibroid membesar bersama kandungan

Lebih menakutkan apabila doktor membayangkan waktu itu dia bakal dibuang rahim dan sebagainya jika situasi kronik.

“Saya masih ingat waktu ditolak ke labour room, doktor jelaskan kalau ada pendarahan teruk, kemungkinan rahim bakal dibuang, dimasukkan ke ICU dan saya waktu itu memang menangis-nangis.

“Sampaikan suami yang takut darah pun terpaksa masuk sekali dalam OT kerana takut itu kali terakhir. Tetapi alhamdulillah, semua ok dan anak pun tak perlu dimasukkan ke inkabutor ketika itu,” jelas Nora yang mengakui sehingga kini takut untuk menjalankan pembedahan membuang fibroid.

Anak rapat dengan suami

Ditanya mengenai anaknya, yang dilihat lebih rapat dengan suaminya, jelas Nora orang tengok memang nampak anak lebih rapat dengan suami tetapi sebenarnya dia memang rapat dengan semua orang.

‘Suami memang rajin post  gambaar dan video anak di instagram.  Kami sama-sama suka kongsi dengan pengikut tentang kehidupan kami. Cuma memang saya akui Ney Ney kalau dengan ayahnya dia lebih gembira, senyum dan ‘adore’ dengan ayahnya. Apapun saya bersyukur kerana suami seorang ayah dan suami yang penyayang selain ringan tulang di rumah.”jelas Nora Danish lagi.

Tak beri anak instagram.

Melihat situasi kini dengan sikap netizen yang suka mengutuk dan sebagainya, jelas Nora dek kerana itu dia tidak membenarkan anaknya memiliki instagram.

“Kita kena adab di media sosial kerana apa yang kita cakap mewakili diri sendiri, ibu dan keluarga yang mengajar kita. Malu kalau dapat anak yang komen teruk. Jadi sebagai ibu dalam melindungi anak-anak, saya tak benarkan Rayqal memiliki instagram selagi tidak berumur 18 tahun ke atas. Biar mereka dan besar dan pandai fikir apa yang baik dan buruk.


“Mata Dah Tak Boleh Lihat” Pelakon Lama Roslan Saleh Kini Uzur

Pelakon veteran, Roslan Saleh kini dilapor semakin uzur dan deria penglihatannya telah tiada disebabkan menghidap penyakit kencing manis kritikal.

Keadaan terkini Roslan atau lebih mesra disapa Pak Lan dikongsi pendakwah Ustaz Taufik UT menerusi laman Facebooknya, semalam.

“Keadaan kesihatan pelakon legenda, Roslan Saleh (Pak Lan) semakin hari semakin uzur. Matanya dah tidak boleh melihat langsung seumur hidup kerana saraf matanya telah pun dimatikan oleh doktor.

“Tujuannya untuk menghilangkan rasa sakit dan pening kepada yang dirasai Pak Lan bertahun-tahun lamanya akibat kencing manis yang kritikal,” tulisnya.

Taufik berkata, ketika menziarahi pelakon veteran itu di kediamannya yang terletak di Kampung Rantau Panjang, Masjid Tanah, Melaka didapati Roslan kini tidak mampu bergerak dan perlu memakai lampin pakai buang setiap hari.

Roslan perlu didukung oleh anak bongsunya kerana kedua-dua kaki pelakon itu langsung tidak boleh digerakkan.

“Berat badannya juga susut akibat selera makan yang tak menentu. Mohon sama-sama kita doakan Pak Lan akan dipermudahkan segala urusan dan dapat menjalani kehidupan seharian dengan penuh ketabahan dan kesabaran,” ujarnya.

Beliau berkata, pihak yang ingin membantu meringankan beban Roslan boleh menghubungi ahli keluarga pelakon itu untuk butiran lanjut.

Sekadar informasi, Roslan antara barisan pelakon veteran yang amat disegani ramai.

Kemunculannya dalam filem Munafik 2 dan Anak Perjanjian Syaitan meninggalkan kesan mendalam sehingga nama beliau sering diangkat sebagai pelakon yang handal bermain dengan segala watak dalam sesuatu karya.

Sumber: Ustaz Haji Taufik


“Tersentuh Hati Aku.” Anak Aril Pilus Bagi Surat Bahasa Mandarin, Undang Sebak Bila Tahu Maksudnya

Selalunya ibu-ibu yang terharu dan sebak apabila mendapat surat ‘cinta’ daripada anak-anak, tetapi kali ini penyanyi dan pelakon, Aril Pilus berkongsi rasa tersebut.

Pemilik nama sebenar Khairil Azam Pilus memberitahu, anaknya Tun Adriel Mikael. 7 tahun menulis satu surat khas buatnya dan isteri dalam bahasa Mandarin.

Disebabkan tidak pandai membaca , dia terpaksa meminta bantuan guru bahasa mandarin dari kelas tambahan anaknya untuk membantu menterjemahkan isi kandungan surat berkenaan.

“Assalam, tersentuh hati aku bila aku tengah siap2kan anak punya tution, aku pon text la teacher dia hal2 homwork dia, lepas tu anak aku ckp ada 1 paper tu, teacher skolah dia suroh buat surat, kita mak ayah tak faham mandarin.

“Thats why hantar dia tution, mmg struggle skit ya kawan2 kalau anak skolah mandarin ni, so aku pun snap picture and hantar kat teacher dia, tak lama tu teacher dia balaskan apa yg anak aku tulis, mmg menyentuh hati guyz.. 😭😭😭

Sebagai ayah, perasaan terharu dan sebak menyelubungi dirinya tatkala mendapat tahu isi kandungan surat berkenaan.

“To my lovely daddy and mommy, i love you. I will study hard and repay you with love,” demikian maksud tulisan anaknya itu usai diterjemahkan guru berkenaan.

“Secara tak sengaja mereka telah menjentik kantung air mata aku ni untuk mengalir keluar dari celah2 bola mata… 😭😭😭 waaaaa!!! Mommy Daddy love you to sayang #TunAdrielMikael da besar da anak daddy ni… tulis mandarin pulak 😭😭😭 wo ai ni!! Wo ai ni!! 😭😭

Dah la, karangan pepanjang nak jadi apa, saja share sebab my boy so sweet 🥰🥰

Demikian kapsyen yang dimuatnaik Aril Pilus usai mengetahui isi kandungan surat yang ditulis anak kesayangannya itu. Dia berkongsi kisah tersebut menerusi laman instagramnya .

Menjengah ke ruangan komen, rata-rata turut terharu dengan perkongsian tersebut. Bahkan ada yang berkongsi pengalaman sendiri.


“Dia Punya Tak Sabar Nak Suruh Suap Lagi Tu.” Gelagat Fatima Berselera Makan Buat Ramai Geram. Comel  Rambut Ikat Dua!

Setiap kali gambar atau videonya dimuat naik di media sosial, pasti mengundang perhatian ramai. Apa tidaknya, ramai yang suka melihat gelagat puteri sulung kesayangan pasangan Fattah Amin dan Nur Fazura ini. Gelagat Nur Fatima Aisya membuatkan ramai yang geram melihatnya.

Dia yang kini sudah memasuki 7 bulan, seperti kanak-kanak lain seusianya, pasti sudah diperkenalkan dengan makanan. Begitu juga dengan Fatima.

Perkongsian gelagat Fatima yang excited apabila disuapkan makanan cuit hati ramai. Dengan wajahnya yang comel rambut diikat dua menambahkan kegeraman sesiapa yang melihatnya.

Apatah lagi, dia nampak cukup berselera dengan menu yang disuap itu.Menerusi perkongsian tersebut, diberitahu yang Fatima alah dengan ikan salmon.

Justeru, Fazura menyediakan menu sayur bayam, nasi dan ikan kod. Tak sangka menu tersebut benar-benar menambat seleranya.


Tak Salah Nak Manjakan Anak, Tapi Jangan Sampai Jadi ‘Raja’ Kepada Mak Ayah. Semak 5 Tanda Ni, Ubah Sebelum Terlambat!

Sebagai ibu bapa, kita berhak untuk didik dan membimbing anak-anak mengikut acuan kita selagi tidak salah dari sisi agama.

Biar dididik sebagai hamba, jangan bila dah besar jadi raja. Dan paling ditakuti, bertukar menjadi anak derhaka, yang dimurkai oleh Allah S.W.T. itu yang cukup kita bimbangkan.

Ajari dan didik mereka dengan kasih sayang tapi dalam masa yang sama kena ada ketegasan dan pastikan mereka ikut arahan.

Sebab itu sebagai ibu bapa, normal untuk kita memanjakan anak-anak, tetapi jangan keterlaluan sehingga anak boleh ‘pijak kepala’.

Banyak sangat yang saya jumpa mak ayah yang dikawal oleh anaknya tanpa dia sendiri sedari. Ni tanda-tandanya bila anak dah mula naik kepala dan jadi raja pada mak ayahnya.

1. Mak ayah mula jadi overprotective

Anaknya tak boleh disentuh dan tak nak anak susah langsung! Sifat melindungi ni bagus sebab itu memang fitrah mak ayah yang Tuhan dah bagi tapi kalau dah melampau sangat tu namanya Helicopter Parenting. Anak yang datang daripada Helicopter Parents ni biasanya akan jadi manja melampau, tak pandai berdikari dan mudah mengalami masalah cemas ( anxiety ) bila dah dewasa nanti.

2. Mak ayah tak pernah cakap TAK BOLEH kat anak

Semua benda mak ayah tu terpaksa tunaikan sebab anak meragam tak berhenti bila permintaan tak ditunaikan.Padahal sifat meragam tu muncul sebab anak dah tahu dah bila meragam je mak dan ayahnya akan kalah dan tunaikan permintaannya.

3. Mak ayah bagi je semua makanan yang anak minta

Mak ayah tu dah tak boleh bezakan antara real food dan jajan. Semua makanan yang tak sihat mula memenuhi peti ais rumah masing-masing kerana mak ayah tu tak mampu tolak kemahuan anak-anak. Padahal jajan tu penuh dengan kalori tetapi kosong nutrisi.

4. Mak ayah tak boleh dengar anak menangis

Mak ayah tu jadi gelabah dan gelisah sangat kalau anak menangis. Akhirnya mak ayah tu tunaikan segala kemahuan anak. Padahal tangisan anak tu adalah tangisan manipulatif. Tangisan manipulatif ni bukan tangisan yang real pun. Tangisan manipulatif adalah tangisan yang dibuat-buat kerana anak tahu tangisan tu berjaya membuatkan mak ayahnya tunduk dan patuh pada segala kemahuannya!

5. Smartphone mak ayah selalu berada di tangan anaknya

Kalau sekali sekala tak apa. Yang bahayanya sampaikan 24 jam smartphone tu berada di tangan si anak. Akhirnya anak menjadi ketagih dan mula tak dapat kawal emosi ( lack of self control ) bila berjauhan dengan smartphone mak ayahnya. Pssst. Benda ni tak ramai mak ayah yang tahu tau. Tolong sebarkan pada mak ayah yang belum tahu ye.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Rumah Sentiasa Bersih & Wangi, Ibu Superbusy Sesuai Praktis Cara Ini!

Sebagai ibu yang bekerja, ada masanya tidak sempat untuk mendekorasi atau menata rias kediaman. Hanya jika ada masa terluang boleh berbuat demikian.

Tapi bab bersihkan rumah mahu tak mahu wajib buat. Jangan sampai rumah macam tongkang pecah.

Usah risau buat ibu superbusy, boleh cuba praktiskan empat langkah mudah ini jika mahu kediaman anda kelihatan cantik dan sentiasa wangi. Jom semak:

1.Habuk Tak Melekat Pada Perabot

Pening perabot dan rumah cepat berhabuk walaupun dilap berkali-kali. Ini petuanya.

Bahan-Bahan:

1 penutup pelembut fabrik

10 cawan air

Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.

Bahan-Bahan:

1 penutup pencuci lantai

Cuka

Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

1 penutup pelembut fabrik

Cuka

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

Bahan-Bahan:

1 sudu kecil teh soda bikarbonat

1 sudu teh cuka

1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Sumber: Petua Ibu


Garis Panduan Buka Semula Sekolah Bakal Diedar Esok- Menteri Pendidikan

Sesi persekolahan bakal beroperasi semula selepas Garis Panduan Pengurusan Pembukaan Semula Sekolah diedarkan bermula esok (Khamis). Memetik laporan Bernama, Menteri Pendidikan Dr Mohd Radzi Md Jidin berkata pihak KPM belum menetapkan tarikh pembukaan namun menjelaskan garis panduan terbabit sebagai persediaan awal pihak sekolah sebelum memulakan operasi persekolahan.
Jelasnya, pembukaan semula sekolah hanya akan melibatkan pelajar tingkatan lima dan enam sahaja dengan hampir 3,000 sekolah menengah.
Ujarnya, garis panduan berkenaan dihasilkan secara terperinci dengan kerjasama Kementerian Kesihatan (KKM) dan Majlis Keselamatan Negara (MKN).

Sehubungan itu, katanya ibu bapa tidak perlu bimbang untuk menghantar anak-anak ke sekolah dan berharap ibu bapa memainkan peranan mendisiplinkan anak mereka supaya membiasakan diri dengan penjarakkan sosial.
“Kita keluarkan garis panduan ini bagi melihat kaedah yang perlu dilakukan dalam konteks pembukaan sekolah dan persiapan sewajarnya harus dilakukan oleh pihak sekolah bagi memastikan bila sahaja kita umumkan pembukaan, maka setiap sekolah telah bersedia.

“Kementerian sentiasa berbincang dengan pihak sekolah iaitu ruang yang boleh ditambah baik dalam garis panduan itu akan kita lakukan.

“Apa yang penting semua pihak mainkan peranan iaitu pengurusan sekolah, guru termasuk ibu bapa. Misalnya, jika anak bergejala, tidak perlu hantar ke sekolah,” katanya seperti dipetik dari Bernama.

Tambahnya, pematuhan Garis Panduan tersebut akan dipantau oleh jabatan pelajaran negeri dan pejabat pelajaran daerah.
“Saya juga akan singgah di sekolah-sekolah untuk melihat pelaksanaan garis panduan yang telah diadakan dan kita yakin pihak pengurusan sekolah dan juga guru akan bantu kementerian agar garis panduan ini akan dipatuhi.

“Apabila Kementerian Kesihatan dan MKN merasakan sudah sampai masanya sekolah dibuka, maka kita akan umumkan dua minggu sebelum ia dibuka. Kami belum menetapkan sebarang tarikh untuk pembukaan sekolah,” katanya ketika ditanya tarikh pembukaan sesi persekolahan.

Keutamaan akan diberikan kepada pelajar Tingkatan 5 dan 6 yang akan menduduki peperiksaan SPM, SVM, STPM dan STAM.
KKM amat menghargai komitmen yang ditunjukkan oleh barisan tenaga pengajar dan pengurusan sekolah dalam memastikan pematuhan kepada garis panduan yang disediakan.

Terima kasih kepada semua guru di atas dedikasi dan pengorbanan anda dalam mendidik anak-anak kita semua yang merupakan aset berharga negara.


Nak Bibir Kembali Merah Bak Delima, Rawat Dengan 5 Bahan Ini.  Senang Jer Tapi Kena Rajin!

Bibir merah bak delima itu yang menjadi idaman setiap wanita.  Nak bibir sihat dan merah merona, kena lebih perhatian memandangkan ia sangat sensitif dan memerlukan penjagaan rapi. Lebih-lebih lagi jika anda jenis bermasalah kulit mengelupas. Elakkan mengopek kulit bibir jika tidak mahu terkoyak atau terluka.

Ini cara paling selamat merawat bahagian bibir yang diketahui sangat lembut dan sensitif. Hanya gunakan bahan-bahan semula jadi sahaja:

Serum Lemon Madu

Anda hanya perlukan satu sudu makan air perahan lemon dan madu yang dicampur dan dioles merata di bibir.

Lemon akan mencerahkan pigmen bibir dan madu akan menutrisi bibir dan melembapkan sehingga bibir kelihatan merah alami..

Topeng Buah Beet

Buah beet juga boleh mengembalikan warna semula jadi bibir. Caranya sangat mudah, hanya potong nipis ataupun haluskan beet dan oles merata di bibir.

Biarkan hingga kering dan bilas, Lakukan rutin setiap hari agar warna bibir kembali cerah.

Minyak Badam

Cukup ambil satu titis minyak badam dan oles merata di bibir. Lakukan rutin setiap kali tidur. Bukan hanya akan mencerahkan bibir malah minyak badam tersebut akan melembabkan secara semula jadi.

Jus Timun

Ambil sepotong timun dan haluskan. Oles ke bibir untuk mencerahkan bibir yang hitam. Biarkan hingga kering dan bilas. Boleh juga dilakukan ketika nak tidur, biarkan semalaman.

Skrub Kunyit

Ambil 1 sudu teh serbuk kunyit (haluskan 1 ruas kunyit) campur dengan 1 sudu teh tepung sehingga jadi pes. Sapu dan biarkan sehingga kering.

Kemudian urut dan skrub merata bahagian bibir untuk mengangkat sel-sel mati supaya bibir lebih bersih dan cerah.

Bagi anda yang berdepan masalah bibir gelap, kering serta merekah, masker ini sesuai dipraktikkan. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari. Tiada kesan sampingan bahkan tidak memudaratkan jika termasuk di dalam mulut atau termakan.

Bahan-bahan:

30 gram gula tebu organik (dikisar)

10 ml ekstrak prun

5 ml madu

5 ml minyak zaitun

0.5 ml minyak vitamin E

Cara membuat:

Campurkan kesemua bahan-bahan di atas dan kacau sebati.

Ambil sedikit sahaja menggunakan jari dan ratakan pada bibir.

Urut perlahan pada bibir dalam turutan membulat selama satu hingga dua minit

Kemudian bersihkan dengan tuala yang telah dibasahkan.

Simpan lebihan skrub dalam bekas yang sesuai.

Tip:


Pakai Niqab Jangan Sampai Berlebih-lebih Menghias Mata. Pencerahan Ustazah Asma, Jadikan Panduan!

Jika diajukan soalan berkenaan berniqab, sebab apa hendak berniqab? Sebab suami suruh, jadi nak dapat keredaan suami dan Allah? Atau sebab trend, tengok semua pakai niqab kita pun terikut-ikut? Atau sebab nak perhatian? Atau sebab nak gelaran wanita solehah?

Tepuk dada, tanya iman. Jika niat kita baik dan lurus, alhamdulillah.  Namun jika niat salah, lebih baik diperbetulkan dahulu.

Apatah lagi jika faham makna dan tujuan berniqab adalah untuk tidak menarik perhatian orang lain dengan cara menutup wajah, maka sewajarnya tidak mungkin akan berlebih-lebih merias mata untuk nampak menawan.

Ayuh kita ambil pengajaran daripadan perkongsian daripada Ustazah Asma Harun menerusi video yang tular di TikTok, Ustazah Asma berkata mata dan mulut adalah tarikan utama yang akan mengundang perhatian orang ramai untuk memandang.

“Pakai niqab tetapi mata sangat cantik. Tujuan pakai niqab untuk tidak menarik perhatian. Mata dengan mulut tarikan yang kuat bagi wajah, sama ada lelaki ataupun perempuan.

“Saya bukan tujukan kepada wanita pakai niqab saja.. semua wanita lah. Cuma bila pakai niqab, keinginan lelaki untuk melihat kecantikan wanita itu kadang-kadang lebih.

“Bila mereka tengok mata yang dicantikkan berlebih-lebihan, mereka membayangkan lebih lagi. Subhanallah Allahuakbar,” jelasnya.

Dalam pada itu, Ustazah Asma’ memberitahu Islam tidak melarang wanita untuk berhias tetapi perlu tahu batas yang dibenarkan syarak.

“Sama ada pakai niqab atau tidak, maksudnya biarlah wajah kita natural. Kecuali mungkin pakai bedak sikit, sunblock ke krim untuk menutup cela.”

Itu kalau kita baca yang ditulis oleh jabatan mufti iaitu dibenarkan syarak supaya ada keyakinan diri, diri itu lebih bersih dan kemas dengan tujuan tersebut. Jangan sampai bertabbaruj,” jelasnya lagi.


Bimbang Kolestrol Tinggi, Cuba Kawal Dengan Amalan Ni. Memang Ada Yang Serasi!

Petua orang dulu-dulu kalau hendak dihimpunkan memang banyak. Sama ada petua kecantikan mahu pun petua penjagaan kesihatan dengan menggunakan bahan-bahan yang mudah didapati. Menyentuh tentang keberkesanannya, tidak dinafikan ada yang serasi mengikut diri seseorang.

Jadi tidak salah kiranya kita zaman sekarang mencuba petua tersebut. Contohnya dalam hal mengawal kadar kolestrol dalam tubuh badan kita. Orang dulu-dulu ada caranya yang tersendiri selain tidak menafikan perlunya mendapatkan pemeriksaan doktor.

PETUA TURUNKAN KOLESTROL & BERAT BADAN

Bahan-bahannya
3 sudu besar biji Barli
2-3 sudu kecil madu
3 gelas air
1 hirisan lemon
Ini sukatan untuk satu gelas,kalau nak lebih tambahkan air lagi.

Cara penyediaannya:

1. sebelum rebus Barli tu,basuh dan rendam dulu selama 2-3 jam
2. pastu rebus dengan sukatan 3 gelas air, gunakan api yang kecil@sederhana
3. Rebus sehingga dapat 1 gelas air rebusan Barli dan Barli dah nampak empuk
4. Kemudian sejuk
5. Bila dah sejuk,tuang ke dlm gelas dan masukkan 2-3 sudu madu asli(boleh jugak nak digantikan gula)
6. Perahkan sedikit lemon@masukkan hirisan lemon ke dlm gelas. Kacau rata.sedia untuk diminum.sesuai sgt anak2 minum time balik sekolah.betoi2 menyegarkan

BAHAN-BAHANNYA :-

* Buah nanas
* Sayur sawi

CARA-CARANYA:

1) Dikisar halus bahan tu sampai jadi jus.
2) Minum 1 kali sehari, setiap hari.

KHASIAT BUAH NENAS YANG RAMAI ORANG TAK TAHU :-

1) Melegakan masalah sem belit
2) Mengurangkan dan menghilangkan rasamual
3) Mempunyai agen anti penbekuandarah
4) Sangat sesuai untuk anda yang ingin menurunkan berat badan.
5) Mengembalikan kolagen untuk membuatkan anda kelihatan sentiasa muda

KHASIAT SAYUR SAWI YANG RAMAI ORANG TAK TAHU :-

1) Dapat menguatkan dan menyihatkan tulang kita.
2) Sayur sawi dan sayuran hijau yang lain dapat membantu untuk mencegah kanser
3) Amat digalakkan untuk pesakit diabetis jadikan amalkan pemakanan seharian.
3) Menyihatkan rambut dan kulit kerana mampu untuk memperbanyakkan kolagen dalam badan kita.
4) Sayur sawi juga dapat membantu untuk anda mendapatkan tidur yang selesa.

Andai tidak suka dengan rasa gabungan ramuan tersebut, anda juga boleh mencuba petua ini yang diamalkan oleh Aishah Saud untuk menurunkan kolestrol. Terbukti amalan ini serasi buatnya dan dikongsikan di media sosial perbezaan bacaan kolestrol, dari 7.9 kini turun kepada 5.9 setelah amalkan minum tersebut.

Jom ketahui apa ramuannya.

Bahan-bahan:

Halia – ketuk
Serai – ketuk
Halba
Air 3 cawan
(Rebus semua Kat ats dlm 15 minit)

Siap perah lemon. Boleh juga letak madu sikit.


“Tak Sempat Jumpa Mak, Tahu-Tahu Balik Rumah Kosong.” Ibu Ditahan Akibat Dadah, Budak 12 Tahun Sendirian Di Rumah Usang.

Berat mata memandang, berat lagi bahu yang memikul. Tatkala anak-anak lain seusianya cukup kasih sayang dan ada tempat tinggal yang sempurna, dia pula tak ubah seperti gelandangan.

Dalam usia baru 12 tahun, dia terpaksa tinggal sendirian dalam rumah usang tanpa kehadiran ibu dan ayah di sisi. Biarpun masih punya ibu dan ayah juga saudara mara, namun dia tidak mahu menyusahkan hidup sesiapa dengan masalahnya.

Begitupun,  sepanjang tinggal di rumah sendiri, bapa saudaranya kerap membantu dengan menghantar makanan setiap hari.

“Saya tak nak menyusahkan orang, mereka pun bukan orang senang. Tipulah kalau saya tak sedih…tak takut duduk seorang-seorang, tapi nak buat macam mana, reda sajalah,” kata Mohd Firdaus Abdullah.

Adakalanya dia terpaksa tebalkan muka menumpang tidur di rumah kawan dan membantu penduduk kampung melakukan kerja rumah bagi mendapatkan upah.

Kehidupan itu terpaksa dilalui Mohd Firdaus  sejak dua minggu lalu selepas tinggal seorang diri di rumah sewanya di Jalan Intan, Kampung Dato’ Ahmad Said, Manjoi.

Dia yang sudah tidak lagi bersekolah sejak Oktober tahun lalu, tinggal sendirian selepas ibunya ditahan dalam satu operasi Agensi Anti Dadah Kebangsaan (AADK), awal bulan ini.

Ketika ditemui, dia berkata, ibu dan ayahnya telah lama berpisah dan selepas berkahwin baharu, ayah tirinya juga meninggalkan mereka kira-kira lima tahun lalu.

“Saya anak tunggal, jadi selama ni memang duduk berdua saja dengan mak, tapi dua minggu lalu ada kawan beritahu yang mak dah kena tangkap sebab dadah.

“Saya tak sempat pun jumpa mak, tahu-tahu balik rumah dah kosong, tak ada orang pun,” katanya.

Menurutnya, kerana takut tinggal sendiri, dia menumpang tidur di rumah kawan baik yang juga rakan sekelasnya dahulu, dikenali sebagai Syafik.

“Keluarga Syafik baik, kebetulan mak dia dan mak saya kawan, bila mereka kena balik kampung, saya pun balik la semula ke rumah,” katanya.

Apa yang menyedihkan, rumah bersambung tiga pintu jenis papan yang turut didiami dua penyewa lain itu telah terputus bekalan elektrik dan air sejak dua tahun lalu.

Mohd Firdaus berkata, sepanjang tempoh itu, rumahnya hanya diterangi cahaya lilin dan mereka terpaksa mandi di tandas stesen minyak berdekatan.

“Memang macam ni lah kehidupan kami, lepas berhenti sekolah, saya tolong sapu daun kering dan bakar sampah di rumah orang, dapatlah upah RM3 ke RM5, mak pula kerja cuci-cuci, orang kampung pun banyak tolong, ada yang bagi duit belanja untuk kami makan,” katanya.

Bekas murid Sekolah Kebangsaan (SK) Jati ini juga menyatakan keinginannya untuk kembali ke sekolah.

“Memang saya nak ke sekolah, boleh jumpa balik kawan-kawan, dulu saya terpaksa berhenti sebab banyak sangat masalah,” katanya.

Ibu Mohd Firdaus berusia 42 tahun difahamkan kini berada di Penjara Tapah manakala kali terakhir dia mendapat perkhabaran ayah kandungnya berada di Negeri Sembilan.

Kisah kanak-kanak ini tular di media sosial menerusi perkongsian Presiden Persatuan Budak Bas Stand Ipoh, Amiruddin Mohd Daud di Facebook.

Menurutnya, tindakan itu kerana bimbang dengan keselamatan diri Mohd Firdaus selepas rumah berkenaan dipecah masuk penjenayah beberapa hari lalu.

“Mujurlah yang hilang hanya dapur dan tong gas, tetapi keadaan rumah dan kanak-kanak ini sangat tidak terurus.

“Kebetulan persatuan kami ada rumah wakaf yang digunakan sebagai rumah transit, jadi untuk sementara kami tempatkan dia di situ, adalah juga orang tengok-tengokkan makan minum dan pakaiannya.

“Rumah yang kami beri nama Rumah Bigbro itu baru enam bulan beroperasi khusus untuk ahli persatuan, orang bermusafir atau yang yang kurang mampu jadikan penempatan sementara,” katanya.

Beliau berkata, keadaan Mohd Firdaus telah dirujuk kepada Jabatan Kebajikan Masyarakat (JKM) Perak dan mereka mengesyorkan agar kanak-kanak itu ditempatkan di mana-mana asrama rumah perlindungan.

“Semua maklumat telah diambil JKM dan kita tunggulah nanti apa tindakan seterusnya.

“Kita nak dia duduk di tempat yang selamat yang membolehkan kebajikannya terbela termasuklah keperluan pendidikan,” katanya.